
I SKYRIUS 
BENDROSIOS  NUOSTATOS

[bookmark: _Hlk516660693]1.1. Lietuvos Respublikos Seimo kanceliarija (toliau – perkančioji organizacija) numato įsigyti Seimo rūmų patalpų paprastojo remonto darbus. 
1.2. Pirkimas atliekamas vadovaujantis Lietuvos Respublikos viešųjų pirkimų įstatymu (toliau – Viešųjų pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais viešuosius pirkimus reglamentuojančiais teisės aktais bei šiomis konkurso sąlygomis.
1.3. Vartojamos pagrindinės sąvokos apibrėžtos Viešųjų pirkimų įstatyme.
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų.
1.5. Pagal Bendrąjį viešųjų pirkimų žodyną (BVPŽ) pirkimo objektas priskiriamas pagrindiniam kodui 45454000-4 „Pertvarkymo darbai“.
1.6. Perkančioji organizacija yra pridėtinės vertės mokesčio (toliau – PVM) mokėtoja, PVM mokėtojo kodas LT886052917.
1.7. Išankstinis skelbimas apie pirkimą nebuvo paskelbtas. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) adresu https://viesiejipirkimai.lt ir Europos Sąjungos oficialiajame leidinyje. Skelbti savanoriško ex ante skaidrumo skelbimo nenumatoma.
1.8. Pirkimas vykdomas CVP IS priemonėmis. Pirkime gali dalyvauti tik CVP IS registruoti tiekėjai. 
1.9. Pirkimo dokumentai skelbiami CVP IS. Pirkimo dokumentus sudaro:
1.9.1. skelbimas apie pirkimą;
1.9.2. šios konkurso sąlygos (kartu su priedais);
1.9.3. galimi dokumentų paaiškinimai (patikslinimai) bei atsakymai į tiekėjų klausimus;
1.9.4. kita informacija.
1.10. Perkančiosios organizacijos ir tiekėjų bendravimas bei keitimasis informacija vyksta naudojantis CVP IS. Šio reikalavimo gali būti nesilaikoma tik Viešųjų pirkimų įstatyme nurodytais atvejais.
1.11. Tiesioginį ryšį su tiekėjais įgalioti palaikyti asmenys: dėl pirkimo procedūrų – Viešųjų pirkimų skyriaus patarėja Neringa Lašiūnienė, tel. (0 5) 209 6910, el. paštas neringa.lasiuniene@lrs.lt, dėl pirkimo objekto – Veiklos administravimo departamento Paslaugų ir materialinio aprūpinimo skyriaus vyriausiasis specialistas Kęstutis Meilūnas, tel. (0 5) 209 6258, el. paštas kestutis.meilunas@lrs.lt.
1.12. Pasiūlymus konkursui tiekėjai rengia savo lėšomis.
1.13. Pateikdamas savo pasiūlymą, konkurso dalyvis sutinka su visais pirkimo dokumentų, įskaitant šias sąlygas, reikalavimais, pagrindinėmis sutarties sąlygomis ir atsisako taikyti bet kokias kitas, nenumatytas sąlygas.

II SKYRIUS
 PIRKIMO OBJEKTAS

2.1. Pirkimo objektas – Seimo rūmų patalpų paprastojo remonto darbai (toliau – darbai).
2.2. Pasiūlymas turi būti pateiktas visam pirkimo objektui, jo negalima skaidyti į dalis.
2.3. Pirkimas neatliekamas per CPO katalogą, nes jame nėra siekiamų įsigyti darbų.
2.4. Perkamų darbų savybės apibūdintos ir darbų apimtis nurodyta Seimo rūmų patalpų paprastojo remonto darbų techninėje specifikacijoje (konkurso sąlygų 3 priedas), Europos reikalų komiteto salės paprastojo remonto projekte (tvarkomieji statybos darbai) (konkurso sąlygų 6 priedas) bei pirkimo sutarties sąlygose (XI skyrius).
2.5. Pirkimo sutartis įsigalioja šalims ją pasirašius ir Rangovui pateikus pirkimo sutarties įvykdymo užtikrinimo banko garantiją ar draudimo kompanijos laidavimo raštą, statinio remonto darbų ir civilinės atsakomybės draudimą patvirtinančius dokumentus ir galioja 6 (šešis) mėnesius su galimybe pratęsti pirkimo sutartį 3 (trijų) mėnesių laikotarpiui. 
2.6. Darbų atlikimo vieta yra Gedimino pr. 53, 01110 Vilnius ir Gynėjų g. 8, 01109 Vilnius.
2.7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

III SKYRIUS
 TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI, KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI BEI REIKALAVIMAI DOKUMENTŲ RENGIMUI IR TEIKIMUI

Tiekėjų pašalinimo pagrindai

3.1. Tiekėjai, dalyvaujantys pirkime, taip pat visi tiekėjų grupės nariai (jeigu pasiūlymą pateikia tiekėjų grupė), subtiekėjai ir kiti ūkio subjektai, kurių pajėgumais remiasi tiekėjas (išskyrus tiekėjo kvazisubtiekėjus), turi atitikti šioje lentelėje nustatytus reikalavimus dėl pašalinimo pagrindų nebuvimo:
	Eil. Nr.
	Tiekėjo pašalinimo pagrindai
	VPĮ straipsnis, dalis, punktas bei EBVPD formos dalis pildymui 
	Pašalinimo pagrindų nebuvimą įrodantys dokumentai

	3.1.1.
	Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos (toliau – ES) finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus ES teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;

3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	VPĮ 46 straipsnio 1 dalis

EBVPD III dalies A1-A6 punktai

EBVPD III dalies D1 punktas
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento[footnoteRef:2]. [2:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

	3.1.2.
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

EBVPD III dalies D2 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


	3.1.3.
	Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	VPĮ 46 straipsnio 3 dalis

EBVPD III dalies B1 ir B2 punktai.
	[bookmark: pn1_19][bookmark: pn1_20][bookmark: pn1_21][bookmark: pn1_22][bookmark: pn1_13][bookmark: pn1_14][bookmark: pn1_15][bookmark: pn1_16]Iš Lietuvoje įsteigtų subjektų reikalaujama:
1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:

· išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,
· arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento[footnoteRef:3]. [3:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje,  adresu http://draudejai.sodra.lt/draudeju_viesi_duomenys/.

Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies kompetentingos institucijos dokumento[footnoteRef:4]. [4:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

	3.1.4.
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.
	VPĮ 46 straipsnio 4 dalies 1 punktas

EBVPD III dalies C10 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3.1.5.
	Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms.
	VPĮ 46 straipsnio 4 dalies 2 punktas

EBVPD III dalies C12 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3.1.6.
	Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti.
	VPĮ 46 straipsnio 4 dalies 3 punktas

EBVPD III dalies C13 punktas 
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3.1.7.
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

EBVPD III dalies C15 punktas 
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.


Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją: 

https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/


	3.1.8.
	Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis.
	VPĮ 46 straipsnio 4 dalies 5 punktas

EBVPD III dalies C15 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3.1.9.
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

EBVPD III dalies C14 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją: 

https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/


https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas.

	3.1.10.
	[bookmark: part_030e6c6c64ba4f96a23474e439d1b80c]Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.

	VPĮ 46 straipsnio 4 dalies 7 punkto a papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: https://www.registrucentras.lt/jar/p/index.php
paskelbtą informaciją, taip pat į šiame informaciniame pranešime pateiktą informaciją:
https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/

	3.1.11.
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.
	VPĮ 46 straipsnio 4 dalies 7 punkto b papunktis

EBVPD III dalies C11 punktas.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.

	3.1.12.
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	VPĮ 46 straipsnio 4 dalies 7 punkto c papunktis

EBVPD III dalies C11 punktas
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją. 





Tiekėjų kvalifikacijos reikalavimai

3.2. Tiekėjas, pageidaujantis dalyvauti pirkime, turi atitikti šiuos kvalifikacijos reikalavimus bei, perkančiajai organizacijai paprašius atitikimą jiems patvirtinančių dokumentų, konkurso sąlygų nustatyta tvarka juos pateikti.
	Eil. Nr.
	Kvalifikacijos reikalavimai
	Atitikimą kvalifikacijos reikalavimams įrodantys dokumentai

	Techninio ir profesinio pajėgumo reikalavimai:

	
3.2.1. 
	Tiekėjas, tiekėjų grupės nariai kartu ar pagal prisiimtus įsipareigojimus kiti ūkio subjektai, kurių pajėgumais remiasi tiekėjas, per paskutinius 5 (penkerius) metus iki pasiūlymo pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 (penkerius) metus) iki pasiūlymo pateikimo termino pabaigos yra sėkmingai įvykdęs pagal vieną ar kelias sutartis ypatingųjų statinių kultūros paveldo teritorijoje svarbiausius darbus – pertvarkymo ir (ar) apdailos paprastojo remonto darbus, kurių vertė yra ne mažesnė kaip 50 000,00 Eur (penkiasdešimt tūkstančių eurų) su PVM, ir kurių svarbiausių darbų atlikimas ir galutiniai rezultatai buvo tinkami.
	Pateikiama:
1) Tiekėjo per paskutinius 5 (penkerius) metus iki pasiūlymo pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 (penkerius) metus) atliktų ypatingųjų statinių kultūros paveldo teritorijoje pertvarkymo ir (ar) apdailos paprastojo remonto darbų sąrašas kartu su užsakovų (tiek viešųjų, tiek privačiųjų) pažymomis (patvirtintomis užsakovo arba jo įgalioto asmens parašu ir įmonės antspaudu, jei turi), apie tai, kad svarbiausių darbų – pertvarkymo ir (ar) apdailos paprastojo remonto darbų atlikimas ir galutiniai rezultatai buvo tinkami, nurodant darbų pavadinimus, sumas (jei tiekėjas dalyvavo jungtinėje veikloje su kitais asmenimis ar buvo pasitelkęs subtiekėjus – tiekėjo atliktų darbų dalies suma), darbų pradžios ir pabaigos datas, darbų užsakovus, jų kontaktinius asmenis.
2) Sąraše nurodytų darbų užsakovų pažymos (patvirtintos užsakovo arba jo įgalioto asmens parašu ir įmonės antspaudu, jei turi), apie tinkamai atliktus darbus arba pasirašyti darbų atlikimo aktai, patvirtinantys tinkamą darbų atlikimą. Pateikiamuose dokumentuose turi būti nurodytas sutarties objektas, atliktų darbų data, jų gavėjas.
Jeigu tiekėjas (tiekėjų grupė) ketina remtis kito ūkio subjekto pajėgumais, pateikiamas ketinimų protokolas, deklaracija ar lygiavertis dokumentas, sudarytas su ūkio subjektu iki pasiūlymo pateikimo, patvirtinantis, kad šio ūkio subjekto ištekliai vykdant pirkimo sutartį, tiekėjui bus prieinami.
Perkančioji organizacija, norėdama įsitikinti arba siekdama pasitikslinti pateiktą informaciją, pasilieka teisę atskiru prašymu prašyti pateikti vykdytų sutarčių kopijas arba išrašus iš sutarčių objektą apibūdinančių dokumentų. 
Perkančioji organizacija, siekdama patikslinti informaciją apie vykdytus darbus, pasilieka teisę be išankstinio įspėjimo susisiekti su tiekėjo nurodytu užsakovo atstovu.

	3.2.2.
	Tiekėjas, tiekėjų grupės nariai kartu (kiekvienas grupės narys toje srityje, kurioje vykdys veiklą) ar kiti ūkio subjektai, kurių pajėgumais remiasi tiekėjas (kiekvienas toje srityje, kurioje vykdys veiklą), turi turėti bent vieną kvalifikuotą specialistą turintį teisę eiti ypatingojo statinio statybos vadovo pareigas statinių grupėje: negyvenamieji pastatai; taip pat minėti statiniai esantys kultūros paveldo objekto teritorijoje, jo apsaugos zonoje, kultūros paveldo vietovėje.

Jei konkrečiame atestate statinių pogrupiai ar statybų rūšis nėra nurodytos (identifikuotos), laikoma, kad atestatas suteikia teisę vadovauti visiems darbams konkrečios grupės statiniuose ir visoms statybų rūšims.
	Pateikiama:
1) specialistų sąrašas, nurodant siūlomų specialistų vardus, pavardes, jų pareigas vykdant sutartį;
2) Lietuvos Respublikos aplinkos ministerijos nustatyta tvarka[footnoteRef:5] išduotas galiojantis kvalifikacijos atestatas ir (arba) teisės pripažinimo dokumentas; [5:  Užsienio šalių specialistai – ES valstybių narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi ES teisės aktuose jiems suteiktomis judėjimo valstybėse narėse teisėmis – turi teisę eiti ypatingojo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje) statinių statybos vadovo/specialiųjų statybos darbų vadovo pareigas, pripažinus jų kilmės valstybėje turimą teisę eiti analogiškų statinių statybos vadovo/specialiųjų statybos darbų vadovo pareigas. Užsienio šalių specialistų pareiga po supaprastinto pirkimo paskelbimo, atsižvelgiant į trumpesnius pirkimo procedūrų terminus, kaip įmanoma greičiau kreiptis į SPSC su prašymu išduoti teisės pripažinimo dokumentą.] 

3) Informacija apie siūlomo specialisto statusą:
a) Jeigu specialistai yra tiekėjo ar kito ūkio subjekto, kurio pajėgumais tiekėjas numato remtis, darbuotojai:
- tiekėjo ir (ar) kito ūkio subjekto deklaracija, kad specialistas yra tiekėjo ar kito ūkio subjekto, kurio pajėgumais tiekėjas numato remtis, darbuotojas, ir
- jeigu siūlomas specialistas yra ūkio subjekto, kurio pajėgumais tiekėjas numato remtis, darbuotojas – tiekėjo sutartis su ūkio subjektu, kurio pajėgumais numato remtis, ketinimų protokolas, deklaracija ar lygiavertis dokumentas, sudarytas iki pasiūlymo pateikimo, patvirtinantis, kad šio ūkio subjekto ištekliai vykdant pirkimo sutartį, jam bus prieinami;
b) jeigu tiekėjas ar kitas ūkio subjektas, kurio pajėgumais tiekėjas numato remtis, laimėjimo atveju įdarbins siūlomą specialistą:
- dvišalis tiekėjo ar kito ūkio subjekto, kurio pajėgumais tiekėjas numato remtis ir būsimo darbuotojo susitarimas, ketinimų protokolas ar kitas lygiavertis dokumentas, sudarytas iki pasiūlymo pateikimo, dėl darbo santykių sukūrimo, kuriame būtų aiškiai įtvirtinta šalių valia sudaryti darbo sutartį ir jos sąlygos;
- jeigu siūlomą specialistą laimėjimo atveju įdarbins ūkio subjektas, kurio pajėgumais tiekėjas numato remtis, - tiekėjo sutartis su ūkio subjektu, ketinimų protokolas, deklaracija ar lygiavertis dokumentas, sudarytas iki pasiūlymo pateikimo, patvirtinantis, kad šio ūkio subjekto ištekliai vykdant pirkimo sutartį, jam bus prieinami;
c) jeigu tiekėjas ketina sutarties vykdymui pasitelkti specialistą, tačiau neplanuoja jo įdarbinti:- sutartis su specialistu, ketinimų protokolas, deklaracija ar lygiavertis dokumentas, sudarytas iki pasiūlymo pateikimo, patvirtinantis, kad šio ūkio subjekto ištekliai vykdant sutartį, jam bus prieinami.
Perkančioji organizacija nereikalauja pateikti specialistų, kurie yra Lietuvos Respublikos piliečiai, dokumentų, patvirtinančių atitiktį kvalifikacijos reikalavimams, jeigu perkančioji organizacija gali susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės (https://is.ssva.lt/public/certificates/persons) 

	3.3.
	Kvalifikacijos reikalavimai tiekėjams, kurie pateiks bendrą pasiūlymą jungtinės veiklos sutarties pagrindu (tiekėjų grupei):

	3.3.1.
	3.2.1-3.2.2 papunkčių reikalavimus turi atitikti tiekėjų grupės nariai kartu, atsižvelgiant į prisiimamus įsipareigojimus pirkimo sutarčiai vykdyti.


 

Reikalaujami kokybės vadybos sistemos ir aplinkos apsaugos vadybos sistemos standartai

3.3. Tiekėjų nėra prašoma būti įsidiegusiems kokybės vadybos sistemos standartą. 
3.4. Reikalaujami aplinkos apsaugos vadybos sistemos standartai:
	Eil. Nr.
	Reikalavimas
	Atitikimą reikalavimui įrodantys dokumentai

	3.4.1.
	Tiekėjas, bent vienas iš tiekėjų grupės narių (atsižvelgiant į prisiimamus įsipareigojimus pirkimo sutarčiai vykdyti), ūkio subjektas, kurio pajėgumais tiekėjas numato remtis (atsižvelgiant į prisiimamus įsipareigojimus pirkimo sutarčiai vykdyti), subtiekėjas kurio pajėgumais tiekėjas numato remtis (atsižvelgiant į prisiimamus įsipareigojimus pirkimo sutarčiai vykdyti), atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos (toliau – ES) aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais.
	Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija. 
Perkančioji organizacija pripažįsta lygiaverčius sertifikatus, išduotus kitose valstybėse narėse įsteigtų nepriklausomų įstaigų. Taip pat priima ir kitus lygiaverčius aplinkosaugos vadybos priemonių įrodymus, kurie patvirtintų, kad tiekėjo siūlomos aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus
 
Pateikiama skaitmeninė dokumento kopija arba nuoroda į nacionalines duomenų bazes bet kurioje valstybėje narėje, prie kurių perkančioji organizacija turės galimybę tiesiogiai ir neatlygintinai prisijungti ir susipažinti su reikalaujamais dokumentais ir (ar) informacija. 


 

Reikalavimai dokumentų rengimui ir teikimui išankstiniam patikrinimui 
dėl pašalinimo pagrindų nebuvimo (pagal EBVPD) ir atitikties nustatytiems kvalifikacijos reikalavimams ir aplinkos apsaugos vadybos sistemos standartams

3.5. Tiekėjas (kiekvienas tiekėjų grupės narys, jei pasiūlymą teikia tiekėjų grupė), subtiekėjai ir kiti ūkio subjektai, kurių pajėgumais remiasi tiekėjas (išskyrus tiekėjo kvazisubtiekėjus), privalo pateikti Europos bendrąjį viešųjų pirkimų dokumentą (toliau – EBVPD) – aktualią deklaraciją, preliminariai patvirtinančią, kad tiekėjas (kiekvienas tiekėjų grupės narys, jei pasiūlymą teikia tiekėjų grupė), ir kiti ūkio subjektai, kurių pajėgumais tiekėjas remiasi, neatitinka pirkimo dokumentuose nustatytų pašalinimo pagrindų, jų kvalifikacija atitinka nustatytus reikalavimus ir jie laikosi aplinkos apsaugos vadybos sistemos standartų.
3.6. Perkančiosios organizacijos suformuota EBVPD forma pildoma tinklalapyje, adresu: https://ebvpd.eviesiejipirkimai.lt/espd-web. Tiekėjas (kiekvienas tiekėjų grupės narys, jei pasiūlymą teikia tiekėjų grupė), subtiekėjai ir kiti ūkio subjektai, kurių pajėgumais remiasi tiekėjas, (išskyrus tiekėjo kvazisubtiekėjus), turi užpildyti perkančiosios organizacijos suformuotą EBVPD XML formatu (konkurso sąlygų 2 priedas):
3.6.1. kompiuteryje išsaugoti EBVPD formą XML formatu;
3.6.2. įkelti (importuoti) EBVPD formą VPT tinklalapyje;
3.6.3. pateikti atsakymus į EBVPD formoje nurodytus klausimus;
3.6.4. kompiuteryje išsaugoti gautą EBVPD formą su pateiktais atsakymais;
3.6.5. teikdamas pasiūlymą CVP IS priemonėmis, prisegti EBVPD formą su atsakymais kartu su kitais pasiūlymo dokumentais, t. y. pasiūlymo pateikimo lango skiltyje „Prisegti dokumentus“.
3.7. Papildomą informaciją, kaip pildyti EBVPD formą galima rasti Viešųjų pirkimų tarnybos tinklalapyje, adresu: https://klausk.vpt.lt/hc/lt/articles/115004289565-Kaip-pildyti-EBVPD.
3.8. Tiekėjai (kiekvienas tiekėjų grupės narys, jei pasiūlymą teikia tiekėjų grupė), subtiekėjai ir kiti ūkio subjektai, kurių pajėgumais remiasi tiekėjas, (išskyrus tiekėjo kvazisubtiekėjus), gali pakartotinai naudoti EBVPD, kurį jie naudojo ankstesnėje pirkimo procedūroje, jeigu jie patvirtina, kad šiame dokumente esanti informacija yra teisinga.

Reikalavimai dokumentų rengimui ir teikimui patikrinimui 
dėl pašalinimo pagrindų nebuvimo (pagal EBVPD) ir kvalifikacijos atitikimo nustatytiems reikalavimams ir laikymosi aplinkos apsaugos vadybos sistemos standartų (pagal pateiktus visus atitikimą pagrindžiančius dokumentus)

3.9. Aktualius dokumentus, patvirtinančius pašalinimo pagrindų nebuvimą, perkančioji organizacija reikalaus pateikti tik turėdama pagrįstų abejonių dėl tiekėjo patikimumo, išskyrus konkurso sąlygų 9.9 papunktyje numatytą išimtį. Aktualius dokumentus, patvirtinančius atitiktį kvalifikacijos reikalavimams (jeigu buvo keliami kvalifikacijos reikalavimai) ir aplinkos apsaugos vadybos sistemos standartų, perkančioji organizacija reikalaus pateikti tik ekonomiškai naudingiausią pasiūlymą pateikusį tiekėją, išskyrus konkurso sąlygų 9.9 papunktyje numatytą išimtį.
3.10. Pateikiant atitinkamų dokumentų skaitmenines kopijas yra deklaruojama, kad kopijos yra tikros. Perkančioji organizacija pasilieka sau teisę prašyti dokumentų originalų. 
3.11. Užsienio valstybės tiekėjo valstybinių institucijų išduoti konkurso sąlygų 3.1 punkte nurodyti dokumentai legalizuojami vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar ES teisės aktus dokumentas yra atleistas nuo legalizavimo ir (ar) tvirtinimo žymos (Apostille).
3.12. Tiekėjo kvalifikacija (jeigu buvo keliami kvalifikacijos reikalavimai) turi būti įgyta iki pasiūlymų pateikimo termino pabaigos (susipažinimo su pasiūlymais dienos), ir tai būtų užfiksuota pačiame dokumente.

Rėmimasis kitų ūkio subjektų pajėgumais

3.13. Tiekėjas gali remtis kitų ūkio subjektų pajėgumais, kad atitiktų konkurso sąlygose nustatytus kvalifikacijos reikalavimus (jeigu buvo keliami kvalifikacijos reikalavimai), neatsižvelgiant į ryšio su tais ūkio subjektais teisinį pobūdį (tokiomis pačiomis sąlygomis tiekėjų grupė gali remtis tiekėjų grupės narių arba kitų ūkio subjektų pajėgumais). Tiekėjas negali perimti ir disponuoti tais kito ūkio subjekto veiklos rodikliais ir (ar) patirtimi, kurie pagal savo pobūdį yra neatsiejamai susiję su jų turėtoju ir kurių neįmanoma faktiškai perduoti kitiems asmenims naudoti.
3.14. Jeigu reikalaujama išsilavinimo, profesinės kvalifikacijos ar profesinės patirties pagal konkurso sąlygų 3.2.1-3.2.2 papunkčius, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys sutartinius įsipareigojimus.
3.15. Kai tiekėjas pageidauja remtis kitų ūkio subjektų pajėgumais, su kuriais tiekėjas nėra sudaręs jungtinės veiklos sutarties, jis privalo perkančiajai organizacijai pasiūlyme įrodyti, kad vykdant pirkimo sutartį tie ištekliai jam bus prieinami. Kaip įrodymą tiekėjas turi pateikti sutarčių ar kitų dokumentų (pvz., ketinimų protokolų, deklaracijų ar pan.) kopijas. 
3.16. Perkančioji organizacija patikrina, ar ūkio subjektai, kurių pajėgumais ketina remtis tiekėjas, tenkina jiems keliamus kvalifikacijos reikalavimus (jeigu buvo keliami kvalifikacijos reikalavimai), aplinkos apsaugos vadybos sistemos standartų reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų (jeigu buvo keliami kvalifikacijos reikalavimai) ar aplinkos apsaugos vadybos sistemos standartų reikalavimų arba jo padėtis atitinka bent vieną konkurso sąlygose nustatytą pašalinimo pagrindą, perkančioji organizacija turi pareikalauti per jo nustatytą terminą pakeisti jį reikalavimus atitinkančiu ūkio subjektu.

IV SKYRIUS
TIEKĖJŲ GRUPĖS DALYVAVIMAS PIRKIMO PROCEDŪROSE

4.1. Be kitų konkurso sąlygose nustatytų dokumentų, tiekėjų grupė (įskaitant laikiną tiekėjų grupę), teikianti bendrą pasiūlymą jungtinės veiklos pagrindu, privalo pateikti grupės narių pasirašytą jungtinės veiklos sutarties skaitmeninę kopiją, kurioje turi būti: 
4.1.1. nurodyti kiekvienos šios sutarties šalies (grupės nario) įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis bendroje sutarties vertėje. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Negalioja jokie susitarimai, visiškai atleidžiantys bent vieną iš šalių nuo atsakomybės.
4.1.2. numatyta, kuris grupės narys (toliau – pagrindinis narys) atstovauja tiekėjų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). 
4.2. Jungtinės veiklos sutartyje neturi būti jokių nuorodų į pasiūlymo kainą.
4.3. Tiekėjų grupei laimėjus konkursą, perkančioji organizacija palaikys ryšius tik su pagrindiniu nariu, su juo bus sudaroma pirkimo sutartis ir jam bus atliekami mokėjimai (išskyrus tiesioginio atsiskaitymo su subtiekėjais atvejus).
4.4. Perkančioji organizacija nereikalauja, kad tiekėjų grupės pateiktą pasiūlymą pripažinus laimėjusiu ir perkančiajai organizacijai pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

V SKYRIUS
 PASIŪLYMŲ RENGIMAS, PATEIKIMAS, KEITIMAS

5.1. Pasiūlymų rengimo reikalavimai 
5.1.1. Tiekėjas gali pateikti tik vieną pasiūlymą individualiai arba kaip tiekėjų grupės narys. Bet kuris fizinis ar juridinis asmuo, teikdamas pasiūlymą kaip atskiras tiekėjas ar tiekėjų grupės narys (jungtinės veiklos sutarties šalis), kitame pasiūlyme negali būti subtiekėjas. Jeigu tiekėjas pateikia daugiau kaip vieną pasiūlymą arba tiekėjų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis.
5.1.2. Tiekėjo pasiūlymas bei kita korespondencija pateikiami lietuvių kalba. Jeigu pateikiami užsienio kalbomis surašyti dokumentai ar jų kopijos, kartu turi būti pateiktas dokumentų vertimas į lietuvių kalbą, patvirtintas vertėjo parašu ir vertimo biuro antspaudu (jei turi) arba tiekėjo ar jo įgalioto asmens parašu ir antspaudu (jei turi). Tik tiekėjo ir gamintojo techninį pajėgumą ir profesinę kvalifikaciją pagrindžiantys dokumentai (jeigu jie prašomi), gamintojo atstovavimą patvirtinantys dokumentai bei techniniai aprašymai (jei reikalaujama) gali būti pateikti anglų kalba. Pateikiamos dokumentų skaitmeninės kopijos.
5.1.3. Pateikiant atitinkamų dokumentų skaitmenines kopijas yra deklaruojama, kad kopijos yra tikros. Perkančioji organizacija turi teisę paprašyti tiekėjo, kad jis pristatytų dokumentų originalus.
5.1.4. Pasiūlymuose nurodoma kaina (įkainiai) pateikiama eurais. Jei pasiūlyme kaina nurodyta užsienio valiuta, ji bus perskaičiuota eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Apskaičiuojant kainą, turi būti atsižvelgta į visą šio pirkimo objekto apimtį, kainos sudėtines dalis ir techninės specifikacijos reikalavimus. Į pasiūlymo kainą turi būti įskaičiuoti visi mokesčiai (įskaitant PVM) ir visos tiekėjo išlaidos, įskaitant sąskaitos faktūros, PVM sąskaitos faktūros ir (ar) kitų mokėjimo dokumentų (toliau – Sąskaita) pateikimo naudojantis pateikimą Sąskaitų administravimo bendrąja informacine sistema (toliau – SABIS) išlaidas. 
5.1.5. Tiekėjas turi nurodyti, kokiai pirkimo sutarties daliai ir kokius subtiekėjus, jeigu jie yra žinomi, jis ketina pasitelkti. Jeigu tiekėjas ketina sutarties vykdymui kaip ekspertą / specialistą pasitelkti fizinį asmenį, tačiau neplanuoja jo įdarbinti, tokiu atveju ekspertas / specialistas (fizinis asmuo) pasiūlyme nurodomas kaip tiekėjo subtiekėjas.
5.1.6. Tiekėjai pasiūlyme privalo nurodyti, kokia pasiūlyme pateikta informacija yra konfidenciali (konkurso sąlygų 1 priedas). Konfidencialia informacija gali būti, įskaitant, bet neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, nurodytos Viešųjų pirkimų įstatymo 20 straipsnio 2 dalyje. Tiekėjas neturi teisės nurodyti, kad visa pasiūlyme pateikta informacija yra konfidenciali, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Perkančioji organizacija, komisija, jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas pagrįstai nurodė kaip konfidencialią. 
5.1.7. Pasiūlymas galioja jame tiekėjo nurodytą laiką. Pasiūlymas turi galioti ne trumpiau kaip 90 dienų nuo pasiūlymų pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose. Kol nesibaigė pasiūlymų galiojimo laikas, perkančioji organizacija turi teisę prašyti, kad tiekėjai pratęstų pasiūlymų galiojimą iki konkrečiai nurodyto laiko. Tiekėjas turi teisę atmesti tokį prašymą.
5.2. Pasiūlymo pateikimo reikalavimai 
5.2.1. Pateikdamas pasiūlymą, tiekėjas sutinka su šių konkurso sąlygų reikalavimais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
5.2.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://viesiejipirkimai.lt. Pasiūlymai, pateikti popierinėje formoje bus atmesti kaip neatitinkantys pirkimo dokumentų reikalavimų.
5.2.3. Pasiūlymas privalo būti pasirašytas kvalifikuotu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus arba pateikti dokumentai pasirašyti elektroniniu parašu arba atspausdinti, pasirašyti tiekėjo vadovo arba jo įgalioto asmens, patvirtinti įmonės antspaudu (jei toks yra) ir nuskenuoti.
5.2.4. Visi pasiūlyme pateikiami dokumentai, turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). 
5.2.5. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (.doc, .docx, .xls, .xlsx, .pdf, .jpg ir kt.). Perkančioji organizacija pasilieka teisę prašyti dokumentų originalų.
5.2.6. Pasiūlymą sudaro tiekėjo raštu (CVP IS priemonėmis) pateiktų dokumentų ir elektroninių duomenų visuma (dokumentai, pateikiami pasiūlymo CVP IS pateikimo metu): 
5.2.6.1. užpildytas EBVPD pagal konkurso sąlygų 2 priede pateiktą formą. EBVPD pateikia kiekvienas tiekėjų grupės narys (jei pasiūlymą teikia tiekėjų grupė), subtiekėjai ir kiti ūkio subjektai, kurių pajėgumais tiekėjas remiasi (išskyrus tiekėjo kvazisubtiekėjus);
5.2.6.2. užpildytas pasiūlymas pagal konkurso sąlygų 1 priede pateiktą pasiūlymo formą; 
[bookmark: _Hlk496517904]5.2.6.3. užpildyta kainų lentelė pateikta konkurso sąlygų 4 priede pateiktą formą;
5.2.6.4. užpildyta Nacionalinio saugumo reikalavimų atitikties deklaracija pagal konkurso sąlygų 5 priede pateiktą formą arba laisvos formos užpildyta Nacionalinio saugumo reikalavimų atitikties deklaracija (perkančiajai organizacijai kilus abejonių dėl tiekėjo Nacionalinio saugumo reikalavimų atitikties deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti minėtoje deklaracijoje nurodytą informaciją patvirtinančius Viešųjų pirkimų įstatymo 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus (tokių dokumentų ir (ar) paaiškinimus perkančioji organizacija gali prašyti ir iš konkurso dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą);
5.2.6.5. jungtinės veiklos sutarties skaitmeninė kopija (jeigu pasiūlymą teikia tiekėjų grupė);
5.2.6.6. įgaliojimo ar kito dokumento, suteikiančio teisę pasirašyti pasiūlymą ir kitus dokumentus elektroniniu parašu skaitmeninė kopija (jeigu pasiūlymą pasirašo ne juridinio asmens vadovas);
5.2.6.7. kita konkurso sąlygose reikalaujama ir (ar) perkančiosios organizacijos paprašyta informacija ir dokumentai.
5.2.7. Tiekėjas turi teisę pateikiamą pasiūlymą užšifruoti. Tiekėjas, nusprendęs pateikti užšifruotą pasiūlymą, turi:
5.2.7.1. iki pasiūlymo pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą galima rasti https://vpt.lrv.lt/uploads/vpt/documents/files/uzssisfravimo%20instrukcija(1).pdf.
5.2.7.2. iki vokų atplėšimo procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu šio konkurso susirašinėjimo elektroniniu paštu: neringa.lasiuniene@lrs.lt arba raštu, adresu: Gedimino pr. 53, Vilnius (Seimo kanceliarijos Viešųjų pirkimų skyriui). Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija telefonu (0 5) 209 6910 ir (arba) kitais būdais). 
5.2.8. Tiekėjui užšifravus visą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
5.3. Pasiūlymų pateikimo terminas, vieta ir registracija
[bookmark: _Hlk496452251]5.3.1. Pasiūlymas elektroninėmis priemonėmis CVP IS turi būti pateiktas iki 2025 m. balandžio 15 d. 10.00 val. Vėliau gautas pasiūlymas yra nepriimamas ir nenagrinėjamas. Perkančioji organizacija neatsako už CVP IS sutrikimus ir dėl jų pavėluotai gautus pasiūlymus.
5.3.2. Tiekėjas iki šio termino turi teisę atsiimti bei pakeisti CVP IS priemonėmis pateiktą pasiūlymą. Norėdamas atsiimti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Norėdamas vėl pateikti atsiimtą ir pakeistą pasiūlymą, tiekėjas turi jį pateikti iš naujo.
5.3.3. Perkančioji organizacija turi teisę pratęsti pasiūlymų pateikimo terminą. Apie naują pasiūlymų pateikimo terminą perkančioji organizacija paskelbia CVP IS bei praneša tik CVP IS priemonėmis prie pirkimo prisijungusiems tiekėjams. Perkančioji organizacija privalo pratęsti pasiūlymų pateikimo terminus, kad visi pirkime norintys dalyvauti tiekėjai turėtų galimybę susipažinti su visa pasiūlymui parengti reikalinga informacija, šiais atvejais:
5.3.3.1. jeigu dėl kokių nors priežasčių papildoma su pirkimo dokumentais susijusi informacija būtų pateikiama likus mažiau kaip 4 (keturioms) dienoms iki pasiūlymų pateikimo termino pabaigos, nors šios informacijos buvo paprašyta laiku; 
5.3.3.2. jeigu buvo padaryta reikšmingų pirkimo dokumentų pakeitimų.
5.3.4. Perkančioji organizacija, pratęsdama pasiūlymų pateikimo terminą, privalo atsižvelgti į informacijos ir konkurso sąlygų pakeitimų svarbą. Jeigu papildomos informacijos nebuvo paprašyta laiku arba ji neturi esminės įtakos pasiūlymų parengimui, perkančioji organizacija pasiūlymų pateikimo termino gali nepratęsti.

VI SKYRIUS
PASIŪLYMŲ GALIOJIMO UŽTIKRINIMAS

6. Perkančioji organizacija nereikalauja pasiūlymo galiojimo užtikrinimo.

VII SKYRIUS
KONKURSO SĄLYGŲ PAAIŠKINIMAS IR PATIKSLINIMAS

7.1. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS priemonėmis (perkančiosios organizacijos pranešimus gaus prie pirkimo prisijungę tiekėjai).
7.2. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į perkančiąją organizaciją. Prašymai paaiškinti konkurso sąlygas gali būti pateikiami perkančiajai organizacijai CVP IS susirašinėjimo priemonėmis ne vėliau kaip likus 6 (šešioms) dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
7.3. Perkančioji organizacija savo iniciatyva gali paaiškinti (patikslinti) dokumentus nesibaigus pasiūlymų pateikimo terminui.
7.4. Atsakydama į kiekvieną tiekėjo CVP IS susirašinėjimo priemonėmis pateiktą prašymą paaiškinti konkurso sąlygas, jeigu jis buvo pateiktas nepasibaigus šių konkurso sąlygų 7.2 papunktyje nurodytam terminui, arba aiškindama, tikslindama konkurso sąlygas savo iniciatyva, perkančioji organizacija turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 4 (keturioms) dienoms iki pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas perkančioji organizacija atsako ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, kartu siunčia paaiškinimus ir visiems kitiems tiekėjams, kurie prisijungė prie pirkimo, bet nenurodo, kuris tiekėjas pateikė prašymą paaiškinti konkurso sąlygas. 
7.5. Perkančioji organizacija, paaiškindama ar patikslindama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų duomenų.
7.6. Perkančioji organizacija nerengs susitikimų su tiekėjais dėl pirkimo dokumentų paaiškinimų ir (ar) dėl pirkimo objekto apžiūros vietoje, tačiau sudarys tiekėjams galimybę patiems nuvykti į objektą (darbų atlikimo vietą), informavus apie tokį pageidavimą tel. (0 5) 209 6258 arba el. paštu kestutis.meilunas@lrs.lt. Asmenų vardai, pavardės, atstovaujamos įmonės pavadinimas ir pareigos turi būti pateikti nurodytu el. paštu iš anksto. Atvykę tiekėjų atstovai privalo turėti asmens tapatybę patvirtinantį dokumentą.
7.7. Tuo atveju, kai tikslinama paskelbta informacija, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija konkurso sąlygas paaiškina (patikslina) ir negali konkurso sąlygų paaiškinimų (patikslinimų) ar susitikimo protokolų išrašų (jeigu susitikimai įvyks) pateikti taip, kad visi tiekėjai juos gautų ne vėliau kaip likus 4 (keturioms) dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolų išrašus (jeigu susitikimai įvyks). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi perkančiajai organizacijai.

VIII SKYRIUS
SUSIPAŽINIMO SU PASIŪLYMAIS PROCEDŪRA

[bookmark: _Hlk496452281]8.1. Pradinis susipažinimas su tiekėjų pasiūlymais pradedamas 2025 m. balandžio 15 d. 10.30 val. komisijos posėdyje.
8.2. Tiekėjai ar jų atstovai negali dalyvauti pradinio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nekviečiami dalyvauti.
8.3. Atsižvelgiant į tai, kad pasiūlymai pateikiami elektroninėmis priemonėmis, apie susipažinimo su pasiūlymais procedūros rezultatus nebus pranešama to pageidaujantiems pasiūlymus pateikusiems tiekėjams.

IX SKYRIUS
TIEKĖJŲ ATITIKTIES REIKALAVIMAMS TIKRINIMAS, PASIŪLYMŲ VERTINIMAS IR PASIŪLYMŲ ATMETIMO PRIEŽASTYS

Tiekėjų pasiūlymų atmetimo pagrindai / priežastys

9.1. Pasiūlymų atmetimo pagrindai:
9.1.1. tiekėjas atitinka konkurso sąlygose nustatytus tiekėjų pašalinimo pagrindus arba tiekėjas pateikė netikslius, neišsamius ar klaidingus dokumentus ar duomenis dėl tiekėjo pašalinimo pagrindų nebuvimo arba perkančiosios organizacijos prašymu šių dokumentų ar duomenų nepateikė ar nepatikslino;
9.1.2. tiekėjas neatitinka konkurso sąlygose nustatytų kvalifikacijos reikalavimų (jeigu buvo keliami kvalifikacijos reikalavimai) arba tiekėjas pateikė netikslius, neišsamius ar klaidingus dokumentus ar duomenis dėl atitikties kvalifikacijos reikalavimams ir (ar) kokybės vadybos sistemos standartams (jeigu buvo reikalaujama) ir (ar) aplinkos apsaugos vadybos sistemos standartams (jeigu buvo reikalaujama) arba šių dokumentų ar duomenų nepateikė ir, perkančiajai organizacijai prašant, jų nepateikė ar nepatikslino;
9.1.3. pasiūlymas (įskaitant pavyzdžius, jeigu perkančioji organizacija jų  paprašė, o tiekėjas pateikė) neatitinka pirkimo dokumentuose nustatytų reikalavimų ar per perkančiosios organizacijos nurodytą terminą tiekėjas nepaaiškino pasiūlymo, nekeisdamas jo esmės;
9.1.4. tiekėjas pateikė netikslius, neišsamius ar klaidingus dokumentus arba šių dokumentų (arba pavyzdžių) nepateikė ir per komisijos nustatytą protingą terminą nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties, pasiūlymo galiojimo užtikrinimą (jei buvo prašomas) patvirtinančio dokumento;
9.1.5. tiekėjas per perkančiosios organizacijos nurodytą terminą neištaisė aritmetinių klaidų;
9.1.6. pasiūlyta kaina viršija pirkimui skirtas lėšas;
9.1.7. perkančiajai organizacijai paprašius tiekėjo pagrįsti pasiūlyme nurodytą neįprastai mažą kainą ar sudedamųjų dalių kainą, tiekėjas per perkančiosios organizacijos nurodytą terminą tinkamai nepagrindžia pasiūlyme nurodytos pirkimo objekto ar jo sudedamųjų dalių kainos;
9.1.8. ekonomiškai naudingiausias pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
9.1.9. apie atitiktį nustatytiems reikalavimams pateikta melaginga informacija, kurią perkančioji organizacija gali įrodyti bet kokiomis teisėtomis priemonėmis;
9.1.10. jeigu yra bent viena iš Viešųjų pirkimų įstatymo 45 straipsnio 21 dalyje nustatytų sąlygų:
9.1.10.1. tiekėjas, jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra juridiniai asmenys, registruoti Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose (https://www.e-tar.lt/portal/lt/legalAct/35e281a0b0c711ec8d9390588bf2de65/asr (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose); 
9.1.10.2. tiekėjas, jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę (https://www.e-tar.lt/portal/lt/legalAct/35e281a0b0c711ec8d9390588bf2de65/asr (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose); 
9.1.10.3. prekių (įskaitant jų sudedamąsias dalis, pakuotes) kilmė yra iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų (https://www.e-tar.lt/portal/lt/legalAct/35e281a0b0c711ec8d9390588bf2de65/asr (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose); 
9.1.10.4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad konkurso sąlygų 9.1.10.1 ir (ar) 9.1.10.2 papunkčiuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
9.1.10.5. perkančioji organizacija turi kompetentingų institucijų informacijos, kad konkurso sąlygų 9.1.10.1 ir (ar) 9.1.10.2 papunkčiuose nurodyti subjektai turi interesų, galinčių kelti grėsmę nacionaliniam saugumui;
9.1.10.6. tiekėjas, jo subtiekėjas, ūkio subjektas, kurio pajėgumais remiamasi, vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose (https://www.e-tar.lt/portal/lt/legalAct/35e281a0b0c711ec8d9390588bf2de65/asr (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose)) arba yra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose (https://www.e-tar.lt/portal/lt/legalAct/35e281a0b0c711ec8d9390588bf2de65/asr (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose), narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.
9.1.11. tiekėjas nustatytais terminais nepateikė, pateikė neišsamius, netikslius ar klaidingus dokumentus ar duomenis, reikalingus atitikties nacionalinio saugumo interesams patikrai atlikti ir per perkančiosios organizacijos ir (ar) kompetentingų institucijų nustatytą terminą nepatikslino duomenų ar dokumentų, būtinų šiai patikrai atlikti;
9.1.12. yra gauta neigiama Nacionaliniam saugumui užtikrinti svarbių objektų apsaugos koordinavimo komisijos išvada dėl ketinamo sudaryti sandorio.

Pirkimo procedūrų eiga

9.2. Pirkimo procedūros atlikimo tvarka:
9.2.1. tiekėjų atitikties reikalavimams pagal EBVPD tikrinimas;
9.2.2. pasiūlymų atitikimo konkurso sąlygų reikalavimams vertinimas ir pasiūlymų eilės nustatymas (išskyrus atvejį, kai pasiūlymą pateikia arba įvertinus pasiūlymus lieka tik vienas tiekėjas);
9.2.3. laimėjusio pasiūlymo nustatymas.
9.3. Jei susipažinusi su pasiūlymais komisija nustatytų tiekėjų pasiūlymų neatitikimų konkurso sąlygų reikalavimams, komisija turi teisę nesilaikyti nurodytų procedūrų eiliškumo ir pirmiausia įvertinti pasiūlymus, po to patikrinti, ar nėra ekonomiškai naudingiausią pasiūlymą pateikusio dalyvio pašalinimo pagrindų (jeigu kyla abejonių) ir ar šio dalyvio kvalifikacija (jeigu buvo keliami kvalifikacijos reikalavimai) bei aplinkos apsaugos vadybos standartai atitinka nustatytus reikalavimus.

Tiekėjų atitikties reikalavimams pagal EBVPD tikrinimas

9.4. Po susipažinimo su pasiūlymais, komisija patikrina, ar su pasiūlymu yra pateiktas EBVPD ir ar jis užpildytas pagal konkurso sąlygų 2 priede pateiktą formą. 
9.5. Jeigu tiekėjas kartu su EBVPD pateikia ir atitiktį reikalavimams įrodančius dokumentus, komisija jų nevertina.
9.6. Jeigu tiekėjas nėra pateikęs EBVPD (arba pateikęs tik vieno subjekto EBVPD, pavyzdžiui, tiekėjų grupė pateikė tik vieno grupės nario EBVPD), komisija kreipiasi į tiekėją ir prašo šį dokumentą pateikti per protingą terminą, per kurį tiekėjas spėtų užpildyti EBVPD. Jeigu dalyvis pateikė netikslų ar neišsamų EBVPD, komisija kreipiasi į tiekėją ir prašo šį dokumentą patikslinti per protingą terminą.
9.7. Jeigu tiekėjas EBVPD yra pažymėjęs, kad reikalavimo neatitinka (pavyzdžiui, egzistuoja pašalinimo pagrindas, kai tiekėjas nėra nurodęs, kad taiko Viešųjų pirkimų įstatymo 46 straipsnio 10 dalyje nurodytas priemones), komisija tokį tiekėją informuoja apie jo pasiūlymo atmetimą ir toliau tiekėjo pasiūlymo nevertina. 
9.8. Jeigu tiekėjas pateikė pagal konkurso sąlygų 2 priede nustatytus reikalavimus užpildytą ir pasirašytą EBVPD, komisija, įvertinusi EBVPD pateiktą informaciją, per 3 darbo dienas CVP IS priemonėmis praneša tiekėjui apie šio patikrinimo rezultatus, pagrįsdama savo sprendimą dėl kiekvieno dalyvio atitikties reikalavimams.
9.9. Komisija bet kuriuo pirkimo procedūros metu turi teisę paprašyti bet kurio konkurso dalyvio pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.



Pasiūlymų vertinimas

[bookmark: _Hlk496532695]9.10. Perkančioji organizacija įvertina, ar tiekėjų nurodytas pirkimo objektas ir kituose pateiktuose dokumentuose (išskyrus dokumentus, pagrindžiančius tiekėjų atitiktį reikalavimams) pateikta informacija atitinka pirkimo dokumentuose nurodytus reikalavimus. Perkančioji organizacija pasiūlymams nagrinėti gali kviesti ekspertus.
9.11. Jeigu konkurso dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, perkančioji organizacija gali nepažeisdama lygiateisiškumo ir skaidrumo principų prašyti konkurso dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. 
9.12. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
9.13. Komisija nevertina viso tiekėjo pasiūlymo, jeigu patikrinusi jo dalį, nustato, kad, vadovaujantis konkurso sąlygų reikalavimais, pasiūlymas turi būti atmestas.
[bookmark: _Hlk496532711]9.14. Komisija įvertina, ar pasiūlymai atitinka konkurso sąlygų reikalavimus bei ar pasiūlyta kaina:
9.14.1. tinkamai apskaičiuota ir nėra aritmetinių klaidų. Komisija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti konkurso dalyvio per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu užfiksuotos kainos. Taisydamas pasiūlyme nurodytas aritmetines klaidas, konkurso dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis.
9.14.2. pasiūlyta kaina neviršija pirkimui skirtų lėšų. Laikoma, kad pasiūlyta kaina viršija pirkimui skirtas lėšas, jeigu ji viršija perkančiosios organizacijos pirkimui skirtas lėšas, nustatytas perkančiosios organizacijos prieš pradedant pirkimo procedūrą, ir perkančioji organizacija jos nepadidino. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, vadovaujantis Viešųjų pirkimų įstatymo 45 straipsnio 1 dalies 5 punktu. 
9.14.3. nėra neįprastai maža (neatrodo ar neturi būti laikoma neįprastai maža (įskaitant sudedamųjų dalių kainą), vadovaujantis Viešųjų pirkimų įstatymo 57 straipsnio 1 dalimi). Jeigu pateiktame pasiūlyme nurodyta kaina ar sudedamųjų dalių kaina yra neįprastai maža, perkančioji organizacija privalo CVP IS susirašinėjimo priemonėmis konkurso dalyvio paprašyti per komisijos nurodytą terminą ją pagrįsti.

Pasiūlymų eilės nustatymas

9.15. Iš neatmestų pasiūlymų ekonomiškai naudingiausias pasiūlymas bus išrenkamas ir pasiūlymų eilė nustatoma pagal kainą. Tiekėjų pasiūlymų vertinama kaina yra konkurso sąlygų 4 priedo kainų lentelėje nurodyta pasiūlymo kaina „Iš viso Eur su PVM“.
9.16. Pasiūlymuose nurodytos kainos vertinamos eurais su PVM. Jei pirkime dalyvaus ES tiekėjai, kuriems taikomas 0 proc. PVM, tačiau perkančioji organizacija turės PVM pati sumokėti į valstybės biudžetą, perkančioji organizacija prie ES tiekėjų pasiūlymų vertinimo metu pridės tik vertinimo tikslais naudojamą PVM tarifą, kuris į pirkimo sutartį nebus perkeliamas.
9.17. Komisija iš pirkimo dokumentų reikalavimus atitinkančių pasiūlymų nustato pasiūlymų eilę (išskyrus atvejį, kai pasiūlymą pateikia arba įvertinus pasiūlymus liko tik vienas tiekėjas). Šioje eilėje pasiūlymai surašomi ekonominio naudingumo mažėjimo (pasiūlymų kainų didėjimo) tvarka. 
9.18. Tuo atveju, jeigu dviejų ar kelių pateiktų pasiūlymų ekonominis naudingumas yra vienodas, sudarant pasiūlymų eilę pirmesnis į šią eilę įrašomas tas pasiūlymas, kuris CVP IS priemonėmis pateiktas anksčiausiai. Pasiūlymo pateikimo momentu laikoma, kai gaunamas visas pasiūlymas.

Ekonomiškai naudingiausią pasiūlymą pateikusio tiekėjo dokumentų pagal EBVPD tikrinimas

9.20. Sudariusi pasiūlymų eilę (išskyrus atvejį, kai pasiūlymą pateikia arba įvertinus pasiūlymus lieka tik vienas tiekėjas), komisija iš galimo laimėtojo nereikalauja pateikti dokumentų, patvirtinančių nustatytų pašalinimo pagrindų nebuvimą, išskyrus atvejus, kai yra pagrįstų abejonių dėl jo patikimumo. Komisija raštu iš galimo laimėtojo prašo per jos nustatytą protingą terminą pateikti dokumentus, patvirtinančius jo atitiktį kvalifikacijos (jeigu buvo keliami kvalifikacijos reikalavimai) bei aplinkosaugos vadybos sistemos standartų (jeigu buvo keliami reikalavimai dėl aplinkosaugos vadybos sistemos standartų) reikalavimams. Komisija taip pat neprašo atitikimo tiekėjo reikalavimams pagrindžiančių dokumentų, jeigu:
9.20.1. turi galimybę susipažinti su šiais dokumentais ar informacija tiesiogiai ir neatlygintinai, prisijungusi prie nacionalinės duomenų bazės bet kurioje ES valstybėje narėje arba naudodamasi CVP IS;
9.20.2. šiuos dokumentus jau turi iš ankstesnių pirkimo procedūrų (pvz., jeigu tiekėjas yra juos pateikęs kartu su pasiūlymu arba ankstesnio pirkimo metu).
9.21. Tiekėjų teikiami duomenys ir informacija turi būti aktualūs. Komisija tikrina tiekėjo, subtiekėjo ir ūkio subjekto, kurio pajėgumais remiasi tiekėjas (jeigu buvo keliami kvalifikacijos reikalavimai), pateiktų dokumentų atitiktį konkurso sąlygose nustatytiems reikalavimams. 
9.22. Perkančioji organizacija patikrina, ar ūkio subjektai, kurių pajėgumais remiasi tiekėjas, tenkina jiems keliamus kvalifikacijos reikalavimus (jeigu buvo keliami kvalifikacijos reikalavimai), ir aplinkos apsaugos vadybos sistemos standartų reikalavimų ir, jeigu kyla pagrįstų abejonių,- ar nėra tokių ūkio subjektų pašalinimo pagrindų. Jeigu ūkio subjektas netenkina jam keliamų kvalifikacijos reikalavimų (jeigu buvo keliami kvalifikacijos reikalavimai) arba yra bent vienas konkurso sąlygų 3.1 papunktyje nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.
9.23. Komisija tiekėją pašalina iš pirkimo procedūros bet kuriame jos etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš konkurso sąlygų 3.1 papunktyje nustatytų pašalinimo pagrindų (išskyrus Viešųjų pirkimų įstatymo 46 straipsnio 10 dalyje nustatytus atvejus, tačiau atsižvelgiant į 46 straipsnio 11 ir 12 dalių nuostatas). Perkančioji organizacija, priimdama sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 ir 6 dalyse nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalies 4 ir 6 punktuose nurodytais pašalinimo pagrindais, gali būti atsižvelgiama į pagal 52 ir 91 straipsnius skelbiamą informaciją.
9.24. Perkančioji organizacija konkurso sąlygų 3.1 papunktyje nustatytais pagrindais gali nepašalinti tiekėjo iš pirkimo procedūros tik išimtiniais atvejais, kai būtina užtikrinti viešojo intereso apsaugą, įskaitant visuomenės sveikatos ir aplinkos apsaugą.
9.25. Jeigu tiekėjas neatitinka reikalavimų, nustatytų konkurso sąlygų 3.1.1 ir 3.1.4-3.1.12 papunkčiuose, komisija jo nepašalina iš konkurso, kai yra abi šios sąlygos kartu:
9.25.1. Tiekėjas pateikė komisijai informaciją apie tai, kad ėmėsi šių priemonių:
9.25.1.1. savanoriškai sumokėjo arba įsipareigojo sumokėti kompensaciją už žalą, padarytą dėl konkurso sąlygų 3.1.1 ir 3.1.4-3.1.12 papunkčiuose nurodytos nusikalstamos veikos arba pažeidimo, jeigu taikytina;
9.25.1.2. bendradarbiavo, aktyviai teikė pagalbą ar ėmėsi kitų priemonių, padedančių ištirti, išaiškinti jo padarytą nusikalstamą veiką ar pažeidimą, jeigu taikytina;
9.25.1.3. ėmėsi techninių, organizacinių, personalo valdymo priemonių, skirtų tolesnių nusikalstamų veikų ar pažeidimų prevencijai;
9.25.2. Komisija įvertino tiekėjo informaciją, pateiktą pagal Konkurso sąlygų 9.25.1 papunktį, ir priėmė motyvuotą sprendimą, kad priemonės, kurių ėmėsi tiekėjas, siekdamas įrodyti savo patikimumą, yra pakankamos. Šių priemonių pakankamumas vertinamas atsižvelgiant į nusikalstamos veikos ar pažeidimo rimtumą ir aplinkybes. Komisija pateikia tiekėjui motyvuotą sprendimą raštu ne vėliau kaip per 10 dienų nuo konkurso sąlygų 9.25.1 papunktyje nurodytos tiekėjo informacijos gavimo.
9.26. Jeigu tiekėjas pateikė netikslius, neišsamius ar klaidingus dokumentus ar duomenis apie tiekėjo pašalinimo pagrindų nebuvimą ar šių duomenų trūksta, komisija prašo tiekėjus šiuos dokumentus ar duomenis patikslinti, papildyti arba paaiškinti per jos nustatytą protingą terminą. Jeigu tiekėjas šių dokumentų ar duomenų nepatikslina, nepaaiškina ar nepapildo per komisijos nustatytą protingą terminą, arba jo pateikti dokumentai neįrodo atitikties keltiems reikalavimams, komisija šio tiekėjo pasiūlymą atmeta.

Laimėjusio pasiūlymo nustatymas ir informavimas apie pirkimo procedūros rezultatus

9.27. Laimėjusiu pasiūlymu pripažįstamas pirmas pasiūlymas eilėje, atitinkantis konkurso sąlygų reikalavimus bei neatmestas dėl konkurso sąlygų 9.1 papunktyje nuodytų priežasčių.
9.28. Perkančioji organizacija privalo nutraukti pradėtas pirkimo procedūras, jeigu buvo pažeisti Viešųjų pirkimų įstatymo 17 straipsnio 1 dalyje nustatyti principai ir atitinkamos padėties negalima ištaisyti. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
9.29. Perkančioji organizacija suinteresuotiems konkurso dalyviams ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia informacijos, kuri dar nebuvo pateikta pirkimo procedūros metu, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkančioji organizacija taip pat nurodo priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo.
9.30. Pirkimo sutartis sudaroma nedelsiant, bet ne anksčiau, negu pasibaigė atidėjimo terminas, kuris negali būti trumpesnis kaip 5 (penkios) darbo dienos. Pirkimo sutarties sudarymo atidėjimo terminas gali būti netaikomas, kai vienintelis suinteresuotas tiekėjas yra tas, su kuriuo sudaroma pirkimo sutartis.
9.31. Perkančioji organizacija, gavusi suinteresuoto konkurso dalyvio raštu pateiktą prašymą, ne vėliau kaip per 15 (penkiolika) dienų nuo jo gavimo dienos išsamiai pateikia šią informaciją:
9.31.1. tiekėjui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio tiekėjo pavadinimą;
9.31.2. tiekėjui, kurio pasiūlymas buvo atmestas, – pasiūlymo atmetimo priežastis, taip pat priežastis, dėl kurių priimtas sprendimas dėl nelygiavertiškumo arba sprendimas, kad pirkimo objektas neatitinka nurodyto rezultatų apibūdinimo ar funkcinių reikalavimų.
9.32. Perkančioji organizacija neteiks informacijos, jeigu jos atskleidimas prieštarauja informacijos ir duomenų apsaugą reglamentuojančių teisės aktų reikalavimams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
9.33. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji prašys tiekėjo įrodyti, kodėl nurodyta informacija yra konfidenciali. Jeigu tiekėjas per perkančiosios organizacijos nurodytą terminą, kuris negali būti trumpesnis kaip 3 (trys) darbo dienų terminą, nepateikia tokių įrodymų arba pateikia netinkamus įrodymus, laikoma, kad tokia informacija nėra konfidenciali.
9.34. Suinteresuoti konkurso dalyviai nuo perkančiosios organizacijos pranešimo apie sprendimą nustatyti laimėjusį pasiūlymą pateikimo konkurso dalyviams dienos iki atidėjimo termino pabaigos gali prašyti perkančiosios organizacijos pateikti laimėjusį pasiūlymą. Tokiu atveju konkurso sąlygų 10.2 papunktyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto konkurso dalyvio prašymo pateikti laimėjusį pasiūlymą pateikimo perkančiajai organizacijai dienos iki tol, kol suinteresuotam konkurso dalyviui bus pateiktas minėtas pasiūlymas. Jeigu laimėjusio konkurso dalyvio pasiūlymas pateikiamas tą pačią dieną, kai buvo paprašyta, konkurso sąlygų 10.2 papunktyje nustatytas terminas ir atidėjimo terminas pratęsiami vienai darbo dienai.
9.35. Perkančioji organizacija laimėjusio tiekėjo pasiūlymą, sudarytą pirkimo sutartį, pakeitimus, jei keičiama sudaryta pirkimo sutartis, skelbs CVP IS.
9.36. Jeigu tiekėjas, kuriam buvo pasiūlyta sudaryti pirkimo sutartį, raštu atsisako sudaryti sutartį arba tiekėjas iki perkančiosios organizacijos nurodyto laiko nepasirašo pirkimo sutarties arba atsisako sudaryti sutartį pirkimo dokumentuose nustatytomis sąlygomis, laikoma, kad jis atsisakė sudaryti sutartį. Tuo atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jeigu jis buvo prašomas) arba neįvykdo kitų pirkimo sutartyje nustatytų jos įsigaliojimo sąlygų (jeigu buvo nustatytos tokios sąlygos), perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio pirkimo sutarties įvykdymo užtikrinimo (kai jis buvo prašomas pateikti) ar neįvykdžiusio kitų pirkimo sutarties įsigaliojimo sąlygų (kai jos buvo nustatytos).
9.37. Šio pirkimo dokumentuose neaprašytos pirkimo procedūros vykdomos vadovaujantis Viešųjų pirkimų įstatymo ir jo įgyvendinamųjų teisės aktų nuostatomis.
9.38. Jeigu taikomas Lietuvos Respublikos nacionaliniam saugumui užtikrinti svarbių objektų apsaugos įstatymas (toliau – Nacionalinio saugumo įstatymas), prieš sudarant sutartį su perkančiąja organizacija, perkančioji organizacija inicijuoja procedūrą, nustatančią, ar numatoma sudaryti sutartis atitinka nacionalinio saugumo interesus ir ar tokia sutartis gali būti sudaroma ir vykdoma. Tiekėjas įsipareigoja nustatytais terminais pateikti perkančiajai organizacijai ir (ar) kompetentingoms institucijoms visus duomenis, dokumentus ir sutikimus, būtinus šiai patikrai atlikti (kurie dar nebuvo pateikti konkurso metu). Jeigu ketinama sudaryti sutartis neatitinka nacionalinio saugumo interesų, ji negali būti sudaryta tol, kol nebus pašalintos nacionalinio saugumo interesams grėsmę keliančios priežastys, jeigu tokios priežastys gali būti pašalintos. Sprendimą, ar ketinama sudaryti sutartis atitinka nacionalinio saugumo interesus, priima Lietuvos Respublikos Vyriausybė Nacionalinio saugumo įstatyme nustatyta tvarka. Jeigu nustatoma, kad sutartis gali kelti grėsmę nacionalinio saugumo interesams, perkančioji organizacija siūlo sudaryti pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, su kuriuo negali būti sudaryta sutartis pagal šį papunktį, jeigu šis pasiūlymas nėra atmetamas.

X SKYRIUS
GINČŲ NAGRINĖJIMO TVARKA

10.1. Tiekėjas, norėdamas iki pirkimo sutarties sudarymo teisme ginčyti perkančiosios organizacijos sprendimus ar veiksmus, pirmiausia raštu (elektroninėmis priemonėmis) turi pateikti pretenziją perkančiajai organizacijai Viešųjų pirkimų įstatymo VII skyriuje nustatyta tvarka. Perkančiosios organizacijos priimtas sprendimas gali būti skundžiamas teismui Viešųjų pirkimų įstatymo VII skyriuje nustatyta tvarka. 
10.2. Tiekėjas turi teisę pateikti pretenziją perkančiajai organizacijai, pateikti prašymą ar pareikšti ieškinį teismui (išskyrus ieškinį dėl pirkimo sutarties pripažinimo negaliojančia ar ieškinį dėl pirkimo sutarties nutraukimo pripažinimo nepagrįstu) per 5 (penkias) darbo dienas nuo perkančiosios organizacijos pranešimo raštu apie jos priimtą sprendimą išsiuntimo tiekėjui dienos.
10.3. Perkančioji organizacija nenagrinės pretenzijų, teikiamų pakartotinai dėl to paties perkančiosios organizacijos priimto sprendimo arba atlikto veiksmo.
10.4. Perkančioji organizacija nagrinėja tik tas tiekėjų pretenzijas, kurios gautos iki pirkimo sutarties sudarymo dienos. 
10.5. Perkančioji organizacija, gavusi pretenziją, nedelsdama sustabdo pirkimo procedūrą, kol bus išnagrinėta ši pretenzija ir priimtas sprendimas.
[bookmark: _Hlk515977955][bookmark: _Toc135554632]10.6. Perkančioji organizacija, išnagrinėjusi pretenziją, priima motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu praneša pretenziją pateikusiam tiekėjui ir suinteresuotiems konkurso dalyviams ne vėliau kaip per 6 (šešias) darbo dienas nuo pretenzijos gavimo dienos.

XI SKYRIUS
PIRKIMO SUTARTIES SUDARYMO SĄLYGOS

11.1.  Pirkimo sutarties bendrosios sąlygos:
11.1.1. Pirkimo sutartis sudaroma vadovaujantis Civilinio kodekso, Viešųjų pirkimų įstatymo ir kitų teisės aktų nuostatomis. 
11.1.2. Pirkimo sutartis negali būti sudaroma, kol nesibaigė konkurso sąlygų 9.30 papunktyje nustatytas terminas, išskyrus, jeigu vienintelis suinteresuotas dalyvis yra tas, su kuriuo sudaroma pirkimo sutartis.
11.1.3. Sudaroma pirkimo sutartis turi atitikti laimėjusio tiekėjo pasiūlymą bei pirkimo dokumentuose nustatytas sąlygas.
11.1.4. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias sutarties sąlygas, kurių keitimas numatytas pirkimo sutartyje ir (ar) galimas vadovaujantis Viešųjų pirkimų įstatymo 89 straipsnio nuostatomis. Sutarties sąlygų keitimu nėra laikomi techninio pobūdžio pirkimo sutarties pakeitimai (pavyzdžiui, šalių rekvizitai, klaidos) bei atskirų pirkimo sutarties vykdymo sąlygų koregavimas pirkimo sutartyje numatytomis aplinkybėmis.
11.2.  Sutarties dalykas:
[bookmark: _Hlk520716392]11.2.1. Tiekėjas (toliau – Rangovas) įsipareigoja perkančiajai organizacijai (toliau – Užsakovas) atlikti pirkimo sutartyje sulygtus Seimo rūmų patalpų paprastojo remonto darbus (toliau – darbai) pagal Užsakovo pateiktą techninę specifikaciją, Europos reikalų komiteto salės paprastojo remonto projektą, pirkimo sutartyje nustatytais darbų atlikimo terminais ir sąlygomis bei perduoti atliktus darbus Užsakovui, o Užsakovas įsipareigoja tinkamai atliktus darbus priimti ir sumokėti Rangovui už juos sutartą kainą sutartyje nustatyta tvarka ir terminais. 
11.3. Pirkimo sutarties šalių teisės ir pareigos: 
11.3.1. Rangovas įsipareigoja:
11.3.1.1. laiku pradėti, kokybiškai atlikti ir užbaigti darbus, atitinkančius techninėje specifikacijoje (konkurso sąlygų 3 priede) ir Europos reikalų komiteto salės paprastojo remonto projekte (konkurso sąlygų 6 priede)  nustatytus reikalavimus;
11.3.1.2. pradėti darbus Užsakovui pateikus užsakymą ir šalims pasirašius statybvietės perdavimo-priėmimo aktą;
11.3.1.3. atlikti darbus konkurso sąlygų 11.4.2 punkte nurodytu terminu;
11.3.1.4. atlikti darbus naudojant savo medžiagas, priemones, įrangą (mechanizmus) ir transportą. Darbų vykdymui naudoti sertifikuotas medžiagas, gaminius, kurių savybės per ekonomiškai pagrįstą statinio naudojimo trukmę užtikrintų esminius statinio (jo dalies) reikalavimus;
11.3.1.5. tikrinti statybinių ir kitų medžiagų ir gaminių kokybę bei atitikties dokumentus, sertifikatus (medžiagos turi atitikti pateiktuose sertifikatuose nurodytus kokybės reikalavimus) ir reguliariai pateikti juos Užsakovui;
11.3.1.6. darbų eigą (darbų eigos pakeitimus) derinti su Užsakovu;
11.3.1.7. užtikrinti, kad darbai būtų atlikti laikantis Statybos įstatymo, statybos taisyklių, statybos techninių reglamentų ir kitų teisės aktų, reglamentuojančių statybos veiklą, reikalavimų;
11.3.1.8. užtikrinti, kad statybvietėje darbus atliekantys asmenys Statybos įstatyme nustatytais atvejais turėtų galiojantį skaidriai dirbančio asmens identifikavimo kodą, o tais atvejais, kai jiems kodas negali būti suformuotas, turėtų kode užšifruojamus duomenis pagrindžiančius dokumentus, kiti statybvietėje esantys asmenys turėtų Rangovo nustatytas identifikavimo priemones ir juos (jas) pateiktų Statybos įstatyme nustatytais atvejais ir tvarka;
11.3.1.9. užtikrinti saugų darbą, gaisrinę saugą vadovaujantis Bendrosios gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2005 m. vasario 18 d. įsakymu Nr. 64 „Dėl Bendrųjų gaisrinės saugos taisyklių patvirtinimo“, aplinkos apsaugą bei tinkamas darbo higienos sąlygas statybvietėje, taip pat nekilnojamųjų kultūros vertybių apsaugą, greta statybvietės dirbančių ir judančių žmonių apsaugą nuo statybos darbų keliamo pavojaus, be to, nepažeisti trečiųjų asmenų veiklos sąlygų, nurodytų Statybos įstatymo 6 straipsnio 4 dalyje; įvykus nelaimingam atsitikimui darbe, kurio metu nukenčia Rangovo darbuotojas (nelaimingas atsitikimas atliekant darbus pagal pirkimo sutartį, kurio metu nukenčia Rangovo darbuotojas, yra laikomas nelaimingu atsitikimu darbe ir turi būti tiriamas ir Rangovo apskaitomas vadovaujantis teisės aktais, reglamentuojančiais nelaimingus atsitikimus darbe), apie tai nedelsiant pranešti Užsakovo už Sutartį atsakingam asmeniui;
11.3.1.10. užtikrinti, kad Rangovo pasamdyti darbuotojai ir (ar) tretieji asmenys, už kuriuos atsakingas Rangovas, darbų atlikimo metu nebūtų apsvaigę nuo alkoholio, narkotinių, toksinių ir (arba) psichotropinių medžiagų;
11.3.1.11. visus darbus vykdyti taip, kad statybvietėje esanti įranga bei kitas turtas, nepriklausomai nuo to, ar pastarieji priklauso Užsakovui ar kitiems asmenims, nebūtų sugadinti, priešingu atveju – atlyginti visus padarytus nuostolius;
11.3.1.12. pranešti apie Rangovo rekvizitų, atstovų, kontaktinių duomenų pasikeitimą per 5 (penkias) darbo dienas;
11.3.1.13. nedelsdamas raštu informuoti Užsakovą apie bet kurias aplinkybes, kurios trukdo ar gali sutrukdyti Rangovui atlikti darbus Sutartyje nustatytais terminais;
11.3.1.14. nedelsiant, bet ne vėliau kaip kitą dieną, informuoti Užsakovą dėl atsiradusių aplinkybių, kuriomis padaryta žala, įvykusį draudiminį įvykį ar kitą neigiamą įvykį, įtakojantį pirkimo sutarties vykdymą;
11.3.1.15. informuoti Užsakovą nedelsiant vykdant darbus sugadinus turtą;
11.3.1.16. atliktiems darbams suteikti garantiją konkurso sąlygų 11.8.4 papunktyje nurodytais terminais ir sąlygomis. 
11.3.1.17. atlyginti Užsakovui, kitiems asmenims nuostolius, atsiradusius dėl darbų neatlikimo, netinkamo darbų atlikimo ir (ar) nekokybiškai atliktų darbų;
11.3.1.18. užtikrinti, kad Sutarties galiojimo laikotarpiu Rangovas, pasitelkti subrangovai (jei jie pasitelkiami), darbuotojai ar specialistai turėtų kvalifikaciją, reikalingą darbams atlikti;
11.3.1.19. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
11.3.1.20. visas darbų metu susidariusias statybines atliekas utilizuoti, Užsakovui paprašius, pateikti tai įrodančius dokumentus;
11.3.1.21. tinkamai vykdyti įsipareigojimus, numatytus Sutartyje ir Lietuvos Respublikoje galiojančiuose teisės aktuose, susilaikyti nuo bet kokių veiksmų, kuriais galėtų padaryti žalos Užsakovui ar apsunkintų Užsakovo prisiimtų įsipareigojimų įvykdymą.
11.3.1.22. užtikrinti, kad Rangovo paskirtas statinio statybos vadovas, darbų atlikimo metu būtų statybvietėje;
11.3.1.23. sudaryti sąlygas Užsakovo atstovams lankytis objekte bei susipažinti su visa darbų dokumentacija;
11.3.1.24. užtikrinti, kad visą pirkimo sutarties galiojimo laikotarpį Rangovas ir (ar) jo pasamdyti subrangovai būtų apsidraudę remonto darbų ir civilinės atsakomybės privalomuoju draudimu;
11.3.1.25. informuoti Užsakovą apie atliktus darbus bei apie atliktų darbų perdavimo datą ir pateikti Užsakovui Atliktų darbų aktus, Darbų perdavimo-priėmimo aktą;
11.3.1.26. Užsakovui paprašius, informuoti apie darbų atlikimo eigą bei nustatytų reikalavimų laikymąsi;
11.3.1.27. vykdyti teisėtus Užsakovo nurodymus, susijusius su pirkimo sutarties vykdymu, arba, manydamas, kad Užsakovo nurodymai viršija pirkimo sutarties reikalavimus, apie tai pranešti Užsakovui per 5 (penkias) dienas nuo tokio nurodymo gavimo dienos;
11.3.1.28. paskirti darbuotoją (-us), atsakingą (-us) už pirkimo sutartyje numatytų darbų atlikimo priežiūrą per visą pirkimo sutarties galiojimo laikotarpį;
11.3.1.29. ne vėliau negu pirkimo sutartis pradedama vykdyti, pranešti tuo metu žinomų subtiekėjų pavadinimus, kontaktinius duomenis ir subtiekėjų atstovus bei informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;
11.3.1.30. užtikrinti, kad jeigu Rangovo ir (ar) subrangovų kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, pirkimo sutartį vykdys tik tokią teisę turintys asmenys;
11.3.1.31. raštu įspėti Užsakovą, jeigu ne dėl savo kaltės negalės laiku atlikti darbų;
11.3.1.32. kilus ginčui dėl sutarties vykdymo, deleguoti atstovus jam išspręsti;
11.3.1.33. tinkamai vykdyti pirkimo sutartyje numatytus įsipareigojimus;
11.3.1.34. jei Užsakovo nurodymai yra galimai prieštaraujantys teisės aktų reikalavimams arba galintys sukelti neigiamų pasekmių darbams, Rangovas turi raštu apie tai pranešti Užsakovui per laikotarpį, ne ilgesnį kaip 5 (penkios) darbo dienos. Jei Rangovas raštu per šiame papunktyje nurodytą terminą nepareiškia Užsakovui, kad Užsakovo duoti nurodymai galimai prieštarauja teisės aktų reikalavimams arba gali sukelti neigiamų pasekmių darbams, Rangovas tampa visiškai atsakingu už tokių nurodymų įgyvendinimo galimas pasekmes.
11.3.2. Rangovas turi teisę:
11.3.2.1. suderinęs su Užsakovu, įrengti statybvietėje laikinas konstrukcijas ir įrenginius, sandėliuoti medžiagas ir įrangą, reikalingas darbams atlikti;
11.3.2.2. įgyvendinti kitas teises, numatytas pirkimo sutartyje ir suteikiamas pagal galiojančius Lietuvos Respublikos teisės aktus.
11.3.3. Užsakovas įsipareigoja:
11.3.3.1. Rangovui sudaryti sąlygas, suteikti informaciją ir (ar) dokumentus, būtinus darbams atlikti;
11.3.3.2. priimti iš Rangovo tinkamai ir kokybiškai atliktus darbus konkurso sąlygų 11.5 papunktyje nustatyta tvarka;
11.3.3.3. sumokėti už tinkamai ir kokybiškai atliktus darbus konkurso sąlygų 11.7.3 papunktyje nustatyta tvarka;
11.3.3.4. tinkamai vykdyti įsipareigojimus, numatytus Sutartyje ir Lietuvos Respublikoje galiojančiuose teisės aktuose, susilaikyti nuo bet kokių veiksmų, kuriais galėtų padaryti žalos Rangovui ar apsunkintų Rangovo prisiimtų įsipareigojimų įvykdymą;
11.3.3.5. paskirti darbuotoją (-us), atsakingą (-us) už pirkimo sutartyje numatytų darbų atlikimo priežiūrą per visą pirkimo sutarties galiojimo laikotarpį;
11.3.3.6. pranešti apie Užsakovo rekvizitų, atstovų, kontaktinių duomenų pasikeitimą per 5 (penkias) darbo dienas;
11.3.3.7. kilus ginčui dėl sutarties vykdymo, deleguoti atstovus jam išspręsti;
11.3.3.8. tinkamai vykdyti kitus pirkimo sutartyje numatytus įsipareigojimus.
11.3.3.9. Jei darbų trūkumai, defektai nustatomi, Užsakovas privalo ne vėliau kaip kitą darbo dieną nuo šių trūkumų, defektų nustatymo dienos išsiųsti apie tai pranešimą el. paštu Rangovui, nurodyti Rangovo atstovo atvykimo dėl darbų kokybės patikrinimo datą. Dalyvaujant Rangovo atstovui surašomas aktas dėl atliktų darbų kokybės trūkumo. Rangovo atstovui neatvykus nustatytu laiku, laikoma, kad Rangovas trūkumus, defektus pripažino.
11.3.4. Užsakovas turi teisę:
11.3.4.1. Užsakovas turi darbų atlikimo priežiūros teisę ir teisę pateikti Rangovui nurodymus Sutartyje numatytų darbų atlikimui. Raštu pateikti nurodymai Rangovui yra privalomi.
11.3.4.2. Užsakovas turi teisę bet kuriuo metu tikrinti vykdomų (atliktų) darbų kokybę. Apie tokių patikrinimų metu nustatytus defektus, trūkumus Rangovas informuojamas raštu;
11.4. Darbų atlikimo terminai
11.4.1. Darbų atlikimo pradžia – Užsakovui pateikus užsakymą ir šalims pasirašius statybvietės perdavimo-priėmimo aktą.
11.4.2. Darbai atliekami per 30 (trisdešimt) dienų nuo užsakymo pateikimo dienos.
11.4.3. Darbų atlikimo terminas (darbų pabaiga) pasirašius Atliktų darbų aktą, Darbų perdavimo-priėmimo aktą.
11.4.4. Konkurso sąlygų 11.4.2 papunktyje nurodytas darbų atlikimo terminas gali būti pratęstas:
11.4.4.1. ne ilgesniam kaip 10 (dešimties) darbo dienų laikotarpiui  šalims susitarus;
11.4.4.2.	ne ilgesniam kaip 30 (trisdešimties) dienų laikotarpiui nestabdant darbų arba jų dalies atlikimo, atsiradus nuo Rangovo nepriklausančių aplinkybių, turinčių įtakos darbų atlikimo terminams, pvz., patikslinus darbų apimtis, kiekius ar pan. Darbų arba jų dalies atlikimo termino pratęsimas fiksuojamas rašytiniu šalių susitarimu;
11.4.4.3. Rangovo prašymu, atsiradus aplinkybių, kurių iki pirkimo sutarties pasirašymo momento nebuvo galima numatyti, gali būti sustabdytas visų darbų arba jų dalies atlikimas. Prašyme turi būti detaliai nurodyta aplinkybių, trukdančių atlikti darbus, atsiradimo data bei pateikti įrodymai apie šių aplinkybių egzistavimą. Užsakovas per 5 (penkias) darbo dienas nuo Rangovo prašymo gavimo dienos informuoja apie priimtą sprendimą. Jei priimtas sprendimas sustabdyti darbų ar jų dalies atlikimą, termino sustabdymas skaičiuojamas nuo Rangovo pranešimo gavimo dienos. Sustabdyti darbai arba jų dalis (priklausomai, kas buvo sustabdyta) neteikiami iki darbų atlikimo atnaujinimo. Darbų ar jų dalies atlikimo terminas atnaujinamas išnykus aplinkybėms, dėl kurių jų atlikimas buvo sustabdytas, Užsakovui apie tai pranešus raštu. Atnaujinus darbus, darbai atliekami per jiems likusį laikotarpį (laiką), kuris buvo likęs iki sustabdymo. Darbų ar jų dalies atlikimo termino sustabdymas ir (ar) darbų ar jų dalies atlikimo termino nukėlimas fiksuojamas raštu. Darbų sustabdymo metu paaiškėjus, kad objektyvios, nuo šalių nepriklausančios aplinkybės, dėl kurių buvo sustabdytas darbų ar jų dalies vykdymas, truks ilgiau nei numatytas pirkimo sutartyje sustabdymo terminas, Užsakovas turi teisę darbų ar jų dalies atlikimo sustabdymo terminą pratęsti iki šių aplinkybių visiško pasibaigimo arba spręsti dėl pirkimo sutarties nutraukimo. Darbų ar jų dalies atlikimo terminas gali būti sustabdomas įskaitant, bet neapsiribojant, šiais atvejais:
11.4.4.3.1. 	Užsakovas neturi galimybės vykdyti savo įsipareigojimų pagal pirkimo sutartį (netenka finansinių galimybių sumokėti už atliktus darbus);
11.4.4.3.2. 	Užsakovas neturi galimybės pirkimo sutartyje numatytais terminais pateikti dokumentų ir informacijos, kurie yra būtini darbams atlikti, ir Rangovas dėl šių priežasčių negali vykdyti savo įsipareigojimų;
11.4.4.3.3. 	dėl bet kokio vėlavimo, kliūčių ar trukdymų, sukeltų arba priskiriamų Užsakovui arba tretiesiems asmenims, trečiųjų šalių neveikimo arba netinkamo veikimo.
11.4.5. 	Šalys susitaria, jog tais atvejais, kai Rangovo nuomone Užsakovas turi pateikti savo patvirtinimą ar sprendimą dėl tam tikro Rangovo prašymo, toks Užsakovo patvirtinimas arba motyvuotas atsisakymas patvirtinti pateikiamas raštu, elektroniniu paštu arba kita suderinta forma ne vėliau kaip per 5 (penkias) darbo dienas nuo atitinkamo Rangovo paklausimo gavimo dienos. Jei per šį laiką Užsakovas neatsako (t. y. nepatvirtina arba nepateikia motyvuoto atsisakymo patvirtinti), laikoma, kad Užsakovas vėluoja vykdyti savo įsipareigojimus ir Rangovas gali siūlyti pratęsti darbų atlikimo terminą, kaip tai nurodyta pirkimo sutarties 11.4.4 papunktyje.
11.5. Darbų perdavimas ir priėmimas
11.5.1. Rangovo atlikti darbai fiksuojami pasibaigus kalendoriniam mėnesiui Šalims pasirašant Atliktų darbų aktą. Užsakovas, gavęs Rangovo pasirašytą Atliktų darbų aktą, turi ne vėliau kaip per 5 (penkias) darbo dienas jį pasirašyti arba, jei nustatomi darbų trūkumai ir (ar) defektai, grąžinti jį Rangovui kartu nurodant nustatytus darbų trūkumus ir (ar) defektus ir nustatant protingą, bet ne ilgesnį nei 5 (penkių) darbo dienų, terminą jiems pašalinti.
11.5.2. Atlikęs visus darbus, Rangovas perduoda visus darbus ir jų rezultatus Užsakovui, Šalims pasirašant Darbų perdavimo-priėmimo aktą. Darbų perdavimo-priėmimo aktas pasirašomas kartu su paskutiniu Atliktų darbų aktu ir esant šioms sąlygoms:
11.5.2.1. Rangovas tinkamai atliko visus darbus ir ištaisė darbų trūkumus ir (ar) defektus, jei tokių buvo nustatyta;
11.5.2.2. visų darbų bandymų (jeigu reikia) rezultatai yra teigiami;
11.5.2.3. Rangovas parengia ir perduoda Užsakovui Darbų perdavimo-priėmimo aktą;
11.5.2.4. Rangovas pateikė statybines atliekas tvarkančių įmonių išduotus dokumentus apie priduotas statybines atliekas (dokumentuose, pvz., Sąskaitoje, atliekų perdavimo akte, turi būti nurodyta: perduotų atliekų rūšys, atliekų kodas ir svoris, atliekų perdavimo data);
11.5.3. Pasirašius Darbų perdavimo-priėmimo aktą, per 5 (penkias) darbo dienas Rangovas turi pateikti banko garantiją ar draudimo kompanijos laidavimo raštą, kuriuo užtikrinamas garantinio laikotarpio prievolių įvykdymas pagal pasirašytą pirkimo sutartį.
11.5.4. Jeigu šalys nesutaria dėl atliktų darbų tinkamumo, apie atliktų darbų tinkamumą sprendžiama pagal nepriklausomo eksperto išvadą, kuri yra privaloma šalims. Šalis, kurios teiginius dėl atliktų darbų kokybės šalių rašytiniu susitarimu paskirtas ekspertas, paneigia, atlygina kitai šaliai pastarosios visas išlaidas eksperto darbui apmokėti. Užsakovo teisė sustabdyti apmokėjimą už netinkamai atliktus darbus arba nepriimti darbų galioja iki eksperto išvados Užsakovo nenaudai priėmimo.
11.6. Įranga, medžiagos ir darbų kokybė
11.6.1. Rangovas darbams atlikti privalo naudoti tik tokias medžiagas, įrangą, gaminius ir įrenginius, kurie atitinka konkurso sąlygose, techninėje specifikacijoje, Europos reikalų komiteto salės paprastojo remonto projekte ir pirkimo sutartyje nustatytus reikalavimus bei yra suderinti su Užsakovu. Jeigu konkurso sąlygos nenustato reikalavimų tam tikroms medžiagoms, gaminiams ar įrenginiams – Rangovas turi naudoti tik naujas, nenaudotas, naujausio arba darbų atlikimo metu naudojamo tipo medžiagas, gaminius ir įrenginius, suderintus su Užsakovu.
11.6.2. Jeigu Rangovas naudoja konkurso sąlygų 11.6.1 papunktyje nustatytų reikalavimų neatitinkančius medžiagas, įrangą, gaminius ir įrenginius, Užsakovas turi teisę bet kuriuo metu pareikalauti Rangovo juos Rangovo sąskaita pakeisti atitinkančiais konkurso sąlygų11.6.1 papunktyje nustatytus reikalavimus.
11.7. Sutarties vertė ir apmokėjimo sąlygos:
11.7.1. Pradinės sutarties vertė yra 140 000,00 (vienas šimtas keturiasdešimt tūkstančių eurų) Eur įskaitant PVM ir kitus su šia Sutartimi susijusius mokesčius ir mokėjimus. Užsakovas perka darbus pagal poreikį pirkimo sutartyje nurodytais įkainiais, neviršijant pradinės sutarties vertės. Pirkimo sutarties įkainių lentelės atskirose eilutėse nurodytas darbų kiekis gali būti keičiamas (gali didėti ar mažėti). Pirkėjas neįsipareigoja išpirkti preliminaraus darbų kiekio ar bet kokios jo dalies. 
11.7.2. Darbų įkainiai nustatyti pirkimo sutarties priede. Į darbų įkainius įskaičiuoti visi mokesčiai bei visos kitos Rangovo išlaidos, galinčios turėti įtakos darbų kainoms ar atsirandančios vykdant Sutartį, įskaitant darbams atlikti naudojamų medžiagų, priemonių, įrangos bei Rangovo išrašytų ir Užsakovui apmokėti pateiktų sąskaitų faktūrų, PVM sąskaitų faktūrų ir (ar) kitų mokėjimo dokumentų už Rangovo tinkamai suteiktus bei Užsakovo priimtus darbus (toliau – Sąskaitos) pateikimą pagal Sutartį, naudojantis Sąskaitų administravimo bendrąja informacine sistema (toliau – SABIS).
11.7.3. Mokėjimai atliekami eurais mokėjimo pavedimu į pirkimo sutartyje nurodytą Rangovo sąskaitą banke per 30 (trisdešimt) dienų nuo Sąskaitos gavimo dienos. Sąskaita pateikiama po to, kai Šalys už faktiškai ir kokybiškai atliktus darbus pasirašo Atliktų darbų aktą ir (ar) Darbų perdavimo-priėmimo aktą (toliau – Aktas). Elektroninė sąskaita faktūra, atitinkanti Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), teikiama Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis SABIS priemonėmis. Užsakovas elektronines sąskaitas faktūras priima ir apdoroja, naudodamasis SABIS (SABIS pasiekiama adresu https://nbfc.lrv.lt/lt/sabis), išskyrus Lietuvos Respublikos viešųjų pirkimų įstatymo 22 straipsnio 12 dalyje nurodytus atvejus.
11.7.4. Užsakovas turi teisę sustabdyti darbų apmokėjimą, jei:
11.7.4.1. Sąskaitoje nenurodytas ar neteisingai nurodytas Sutarties numeris ir (ar) jos sudarymo data (kol bus pateikta patikslinta Sąskaita);
11.7.4.2. Sąskaitoje nurodyta neteisinga suma, darbų įkainiai arba nenurodyta kita būtina informacija (kol bus išsiaiškinta su Rangovu);
11.7.4.3. Sąskaita pateikta nesant abiejų Šalių pasirašyto Akto (kol bus pateiktas Šalių pasirašytas Aktas);
11.7.4.4. Rangovas neatliko ar nekokybiškai atliko darbus (kol, Užsakovui nurodžius, Rangovas ištaisys trūkumus);
11.7.4.5. atlikęs darbus, Rangovas nepateikė garantinio laikotarpio įsipareigojimų įvykdymo užtikrinimui banko garantijos ar draudimo kompanijos laidavimo rašto.
11.7.5. Jeigu darbų priėmimo metu nustatomi darbų trūkumai ir (ar) defektai, Užsakovas turi teisę išskaičiuoti sumą, reikalingą tiems trūkumams ir (ar) defektams pašalinti, iš Rangovui mokėtinų sumų.
11.7.6. Pirkimo sutarčiai taikoma fiksuoto įkainio kainodara. Pirkimo sutartyje nurodyti darbų įkainiai yra fiksuoti ir gali būti pakeisti tik atliekant kainų perskaičiavimą:
11.7.6.1. dėl pasikeitusio PVM tarifo, kuris perskaičiuojamas proporcingai PVM pakeitimams be atskiro šalių susitarimo, Rangovui pateikiant PVM sąskaitą faktūrą. PVM dydis perskaičiuojamas tik tai daliai darbų, kurie Užsakovui buvo suteikti po PVM dydžio pasikeitimo.
11.7.6.2. dėl kainų lygio pokyčio:
11.7.6.2.1. Darbų įkainiai gali būti peržiūrimi dėl kainų lygio pokyčio bet kurios iš šalių rašytiniu prašymu. Peržiūros momentas yra šalies prašymo kitai šaliai peržiūrėti darbų įkainius gavimo diena.
11.7.6.2.2. Gali būti perskaičiuojamos Rangovui mokėtinos sumos tik už darbus, o už kitus, nei darbai, darbus (darbo projekto parengimą ir pan.) mokėtinos sumos negali būti perskaičiuojamos.
[bookmark: _Ref88653909][bookmark: _Ref88653892]11.7.6.2.3. Rangovui mokėtinos sumos už darbus gali būti perskaičiuojamos, jeigu Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis (www.stat.gov.lt) kas mėnesį skelbiamo pastatų remonto sąnaudų elementų kainų indekso (toliau – Indeksas) reikšmė pakinta daugiau kaip 0,05 per bet kurį darbų vykdymo laikotarpį.
11.7.6.2.4. Pirkimo sutarties kaina perskaičiuojama dėl Indekso pokyčio, pagal pirkimo sutartį neišpirktų darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur:	
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo pirkime termino pabaigos diena, pabaiga ne vėlesnė, negu paskutiniojo Atliktų darbų akto, Darbų perdavimo-priėmimo akto pagal pirkimo sutartį sudarymo diena.
11.7.6.2.5. Šalys privalo sudaryti susitarimą dėl kainos (įkainių) perskaičiavimo per 10 darbo dienų nuo šalies prašymo kitai šaliai perskaičiuoti kainą (įkainius) pateikimo dienos. Šalys privalo susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant pirkimo sutarties kainos (įkainių) detalizacijos žiniaraštyje nurodytus įkainius), perskaičiuotą pradinės sutarties vertę, perskaičiuotą pirkimo sutarties įvykdymo užtikrinimo sumą (jeigu ji turi būti didinama), perskaičiuotą savanoriško statinio remonto darbų ir Rangovo civilinės atsakomybės draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.
11.7.6.2.6. Po to, kai šalys sudaro susitarimą dėl kainos (įkainių) perskaičiavimo, perskaičiuotoji kaina (įkainiai) taikoma darbams, kurie yra įtraukiami į Atliktų darbų aktus (kaip per ataskaitinį laikotarpį atlikti darbai), Rangovo pateikiamus po šalies prašymo kitai šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
11.7.6.2.7. Pirmoji pirkimo sutarties kainos peržiūra gali būti atliekama ne anksčiau nei po 4 (keturių) mėnesių po pirkimo sutarties įsigaliojimo ir po to pirkimo sutarties kaina gali būti peržiūrima ne dažniau negu kas 4 (keturi) mėnesiai. 
11.7.6.2.8. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
11.7.6.2.9. Jeigu darbai vėluoja dėl priežasčių, dėl kurių Rangovas neįgyja teisės į darbų terminų pratęsimą, uždelstų darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).
11.7.7. Perskaičiavus darbų kainą, atitinkamai gali būti perskaičiuota ir pradinės sutarties vertė.
11.7.8. Užsakovas numato tiesioginio atsiskaitymo su subtiekėjais galimybę. Subtiekėjas, norėdamas pasinaudoti tokia galimybe, raštu pateikia prašymą perkančiajai organizacijai. Jeigu subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subtiekėjo, kurioje aprašoma tiesioginio atsiskaitymo su subtiekėju tvarka, įskaitant teisės Rangovui prieštarauti nepagrįstiems mokėjimams subtiekėjui nustatymą.
11.8. Garantijos
11.8.1. Rangovas garantuoja, kad Darbų perdavimo-priėmimo akto pasirašymo metu darbai, įskaitant įrangą, gaminius, įrengimus ir medžiagas, atitiks konkurso sąlygose ir pirkimo sutartyje, išdėstytus reikalavimus, statybos ir kitų teisės aktų reikalavimus bei bus atlikti kokybiškai, be trūkumų, defektų, kurie panaikintų arba sumažintų darbų, statinių vertę.
11.8.2. Darbai, atlikti su trūkumais ir (ar) defektais, dėl kurių darbų rezultatas negali būti naudojamas pagal paskirtį ar pablogėja jo naudojimo galimybės, ir atmesti Užsakovo, kaip neatitinkantys pirkimo sutarties nuostatų, turi būti perdaromi Rangovo sąskaita per Užsakovo raštu nurodytą terminą, bet ne vėliau kaip per 5 (penkias) darbo dienas.
11.8.3. Jei Rangovas pirkimo sutarties pažeidimų ar atliktų darbų trūkumų ir (ar) defektų nepašalina per Užsakovo nurodytą terminą arba trūkumai ir (ar) defektai yra esminiai ir nepašalinami, ar abi pirkimo sutarties šalys dėl trūkumų ir (ar) defektų šalinimo nesutaria, Užsakovas turi teisę nutraukti pirkimo sutartį, nemokėti Rangovui už darbus, jeigu atlikti darbai neatitinka pirkimo sutartyje ar techninėje specifikacijoje ar Europos reikalų komiteto salės paprastojo remonto projekte nustatytų reikalavimų bei reikalauti atlyginti tiesioginius nuostolius.
11.8.4. Rangovas darbams suteikia 5 (penkerių) metų, paslėptiems darbų objekto elementams – 10 (dešimties) metų, tyčia paslėptiems darbų objekto trūkumams, defektams – 20 (dvidešimties) metų garantiją. Darbų garantijos terminai pradedami skaičiuoti nuo Darbų perdavimo-priėmimo akto pasirašymo dienos. Rangovas tiekiamoms medžiagoms, gaminiams, įrenginiams bei įrangai suteikia Rangovo arba gamintojo taikomą garantinį terminą, tačiau bet kokiu atveju ne trumpesnį kaip 24 (dvidešimt keturi) mėnesiai nuo Darbų perdavimo-priėmimo akto pasirašymo dienos.
11.8.5. Rangovas įsipareigoja garantiniu laikotarpiu nustatytus darbų defektus ir (ar) trūkumus savo sąskaita pašalinti per konkurso sąlygų 11.8.2 papunktyje nurodytą terminą, išskyrus atvejus, kai Rangovas įrodo, kad nustatytiems trūkumams ir (ar) defektams pašalinti būtinas ilgesnis terminas, ir atlyginti visus dėl tokių defektų ir (ar) trūkumų Užsakovo patirtus tiesioginius nuostolius. 
11.8.6. Garantinio laikotarpio metu atsiradus darbų defektams, trūkumams, garantinis laikotarpis tai darbų daliai yra sustabdomas laikotarpiui nuo Užsakovo pirmojo pranešimo apie defektus, trūkumus dienos iki visiško defektų, trūkumų pašalinimo dienos. Po visiško defektų, trūkumų pašalinimo garantinis terminas yra pratęsiamas tam laikotarpiui, kuriam buvo sustabdytas. Kai darbų, jiems panaudotų medžiagų, įrangos, priemonių komplektuojamoji detalė pakeičiama garantinio aptarnavimo būdu, naujai detalei taikomas toks pat garantijos terminas, koks pirkimo sutartimi yra nustatytas atitinkamiems darbams (garantijos terminas tokiai detalei skaičiuojamas iš naujo nuo jos perdavimo Užsakovui dienos).
11.8.7. Užsakovas, garantiniu laikotarpiu nustatęs darbų trūkumų ir (ar) defektų, turi teisę reikalauti: 
11.8.7.1. neatlygintinai pašalinti defektus ir (ar) trūkumus per protingą terminą;
11.8.7.2. atitinkamai sumažinti darbų kainą;
11.8.7.3. savo jėgomis arba pasitelkus trečiuosius asmenis Rangovo rizika ir sąskaita pašalinti defektus ir (ar) trūkumus ir reikalauti, kad Rangovas atlygintų defektų ir trūkumų šalinimo išlaidas.
11.8.8. Rangovas neatsako, jei darbų trūkumai ir (ar) defektai atsirado dėl netinkamos eksploatacijos, dėl normalaus susidėvėjimo bei Užsakovo arba jo pasamdytų asmenų kaltų veiksmų ar stichinių nelaimių.
11.8.9. Garantinio laikotarpio įsipareigojimų įvykdymo užtikrinimui Rangovas privalo pateikti banko garantiją ar draudimo kompanijos laidavimo raštą. Jeigu Rangovas pateikia draudimo bendrovės išduotą garantinių įsipareigojimų užtikrinimo laidavimo raštą, tai kartu su šiuo laidavimo raštu turi pateikti mokėjimo nurodymo kopiją, patvirtinančio, kad draudimo įmoka už išduotą laidavimo raštą yra sumokėta. 
11.8.10. Garantinio laikotarpio termino rizika turi būti apdraudžiama ne mažesne kaip 5 (penkių) procentų suma nuo darbų kainos ir galioti ne trumpiau nei 3 (trejus) metus nuo Darbų perdavimo-priėmimo akto pasirašymo dienos.
11.9. Sutarties įvykdymo užtikrinimas, draudimas
11.9.1. Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko garantija arba draudimo bendrovės laidavimo raštu. Pirkimo sutarties įvykdymo užtikrinimo vertė – 10 000 Eur (dešimt tūkstančių eurų 0 ct). Pirkimo sutarties įvykdymo užtikrinimą Rangovas privalo pateikti Užsakovui ne vėliau kaip per 5 (penkias) darbo dienas nuo pirkimo sutarties pasirašymo.
11.9.2. Banko garantija ar draudimo bendrovės laidavimo raštas turi įsigalioti jų išdavimo dieną ir galioti 6 (šešis) mėnesius. Šalims pratęsus darbų atlikimo terminą, pirkimo sutarties įvykdymo garantijos (laidavimo rašto) galiojimas turi būti pratęsiamas. Tokiu atveju nauja pirkimo sutarties įvykdymo garantija (laidavimo raštas) turi būti pateikiama Užsakovui ne vėliau kaip iki anksčiau pateiktos garantijos (laidavimo rašto) galiojimo pabaigos. Naujos garantijos (laidavimo rašto) pirkimo sutarties įvykdymo užtikrinimo vertė – nesuteiktų darbų vertė. Jei Rangovas nepateikia naujo pirkimo sutarties įvykdymo užtikrinimo iki šiame punkte nurodyto termino, Užsakovas turi teisę vienašališkai nutraukti pirkimo sutartį konkurso sąlygų 11.13.4.7 papunktyje nustatyta tvarka.
11.9.3. Pirkimo sutarties įvykdymo garantijos (laidavimo rašto) dalykas: darbų atlikimo prievolių pagal pirkimo sutartį ir jos priedus pažeidimas, visiškas jų nevykdymas ar netinkamas jų vykdymas.
11.9.4. Pirkimo sutarties įvykdymo garantijos (laidavimo rašto) sumos išmokėjimo sąlygos ir tvarka: per 5 (penkias) darbo dienas nuo pirmo rašytinio Užsakovo pranešimo garantui apie Rangovo pirkimo sutartyje nustatytų prievolių, susijusių su darbų atlikimu ar netinkamu atlikimu, pažeidimą, dalinį ar visišką jų nevykdymą arba netinkamą vykdymą. Garantas neturi teisės reikalauti, kad Užsakovas pagrįstų savo reikalavimą. Užsakovas pranešime garantui nurodys, kad garantijos suma jam priklauso dėl to, kad Rangovas dalinai ar visiškai neįvykdė pirkimo sutarties sąlygų, susijusių su darbų atlikimu.
11.9.5. Užsakovas pasinaudoja pirkimo sutarties įvykdymo užtikrinimu, išskyrus atvejus, kai pirkimo sutarties įvykdymo užtikrinimu pasinaudojama dėl to, kad nutraukiama pirkimo sutartis. Rangovas, siekdamas toliau vykdyti pirkimo sutarties įsipareigojimus, susijusius su darbų atlikimu, privalo 5 (penkias) darbo dienas nuo pranešimo apie pasinaudojimą garantija (laidavimo raštu) išsiuntimo dienos, pateikti Užsakovui naują pirkimo sutarties įvykdymo užtikrinimą ne mažesnei kaip – 10 000 (dešimčiai tūkstančių) Eur sumai. Jei Rangovas nepateikia naujo pirkimo sutarties įvykdymo užtikrinimo, tai bus laikoma esminiu pirkimo sutarties pažeidimu ir Užsakovas turi teisę vienašališkai nutraukti pirkimo sutartį konkurso sąlygų 11.13.4.7 papunktyje nustatyta tvarka.
11.9.6. Vėlesni su pirkimo sutartimi susijusių dokumentų pakeitimai ar papildymai neturės įtakos garanto (laiduotojo) įsipareigojimų pagal pirkimo sutarties sąlygų įvykdymo garantiją (laidavimą) vykdymui ar apimčiai ir neatleis garanto (laiduotojo) nuo pilnutinio įsipareigojimų pagal pirkimo sutarties sąlygų įvykdymo garantiją (laidavimą) vykdymo.
11.9.7. Užsakovo pasinaudojimas pirkimo sutarties įvykdymo užtikrinimu, išskyrus atvejus, kai pirkimo sutarties užtikrinimu pasinaudojama dėl to, kad nutraukiama pirkimo sutartis, neatleidžia Rangovo nuo įsipareigojimų pagal pirkimo sutartį vykdymo.
11.9.8. Pirkimo sutarties įvykdymo užtikrinimo dokumentas grąžinamas Rangovui per 10 (dešimt) dienų nuo Darbų perdavimo-priėmimo akto pasirašymo, Rangovui pateikus raštišką prašymą.
11.9.9. Su Užsakovu suderintomis sąlygomis ir Užsakovui priimtinoje draudimo bendrovėje Rangovas turi apsidrausti statinio remonto darbų ir civilinės atsakomybės draudimu. Rangovas įsipareigoja užtikrinti, kad šis draudimas:
11.9.9.1. apimtų remonto darbus, jiems atlikti į draudimo objekto vietą pristatytus statybos produktus, taip pat rangovo civilinę atsakomybę už padarytą žalą tretiesiems asmenims ir Užsakovo turtui, kuris nelaikomas statybos darbų rezultatu, taip pat Rangovo pasirinktų subrangovų vykdomus darbus ir jų civilinę atsakomybę, t. y. būtų ne mažesnės apimties nei nurodyta Lietuvos Respublikos statybos įstatymo 46 straipsnyje ir atitiktų kitas sąlygas, nustatytas Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo taisyklėse, patvirtintose Lietuvos banko valdybos 2016 m. gruodžio 22 d. nutarimu Nr. 03-207 „Dėl Statinio statybos, rekonstravimo, remonto, atnaujinimo (modernizavimo), griovimo ar kultūros paveldo statinio tvarkomųjų statybos darbų ir civilinės atsakomybės privalomojo draudimo taisyklių patvirtinimo“; 
11.9.9.2. apdraustų Rangovo atliekamus darbus ne mažesnei draudimo sumai nei darbų kaina, įskaitant ir neturtinę žalą, su ne didesne nei 0,1 procento darbų draudimo sumos, bet ne mažesne nei 500 (penki šimtai) Eur išskaita; darbų draudimo apsaugos galiojimas būtų užtikrintas iki Rangovas perduos visų darbų rezultatą Užsakovui (Darbų perdavimo-priėmimo akto pasirašymo dienos), t. y. 6 (šešiems) mėnesiams;
11.9.9.3. apdraustų Rangovo civilinę atsakomybę draudimu ne mažesnei nei 43 400 Eur draudimo sumai, įskaitant ir neturtinę žalą, su ne didesne ne  2 900 Eur išskaita; civilinės atsakomybės draudimo apsaugos galiojimas būtų užtikrintas ne trumpiau, kaip 2 (dveji) metai nuo visų darbų rezultato atidavimo naudoti (darbų perdavimo akto pasirašymo) dienos;
11.9.9.4. darbai ir civilinė atsakomybė būtų apdrausti dėl pirkimo sutartyje numatyto objekto paprastojo remonto darbų;
11.9.9.5. apimtų ir Rangovo pasirinktų subrangovų vykdomus darbus ir jų civilinę atsakomybę, jei darbai vykdomi pagal sudarytas subrangos sutartis.
11.9.10. Rangovas sudarytas nurodytas draudimo sutartis (polisus) bei įrodymus apie pirmųjų draudimo įmokų sumokėjimą privalo pateikti Užsakovui ne vėliau kaip per 5 (penkias) darbo dienas nuo pirkimo sutarties pasirašymo dienos.
11.9.11. Jei 11.9.9 papunktyje nurodytos draudimo sutarties galiojimas baigtųsi anksčiau nei nurodyta pirkimo sutartyje, Rangovas įsipareigoja sudaryti naują draudimo sutartį tokiomis pačiomis arba ne prastesnėmis sąlygomis nei nustatyta pirkimo sutartyje, likus ne mažiau kaip 5 (penkioms) darbo dienoms iki draudimo sutarties galiojimo pabaigos. Užsitęsus pirkimo sutarties vykdymui, atitinkamam laikotarpiui turi būti pratęsiamas draudimo sutarčių galiojimas tokiomis pačiomis ar ne blogesnėmis sąlygomis nei nustatyta pirkimo sutartyje. Jei Rangovas nepateikia naujos 11.9.9 papunktyje nurodytos draudimo sutarties, tai bus laikoma esminiu pirkimo sutarties pažeidimu ir Užsakovas turi teisę vienašališkai nutraukti pirkimo sutartį konkurso sąlygų 11.13.4.7 papunktyje nustatyta tvarka.
11.10. Sutarties perleidimas ir subranga:
11.10.1. Nė viena iš pirkimo sutarties šalių negali perleisti savo teisių ir pareigų pagal pirkimo sutartį tretiesiems asmenims, negavusi išankstinio kitos šalies rašytinio sutikimo.
11.10.2. Susitarimas, pagal kurį Rangovas dalį prievolės įvykdymo patiki trečiajai šaliai, yra laikomas subranga. Subrangos sutartis nesukuria sutartinių santykių tarp subtiekėjo ir Užsakovo.
11.10.3. Rangovas atsako už savo subtiekėjų, jų ekspertų, atstovų ir darbuotojų veiksmus, įsipareigojimų nevykdymą bei aplaidumą taip, lyg šiuos veiksmus atliktų ar įsipareigojimų nevykdytų, ar aplaidus būtų jis pats ar jo ekspertai, atstovai ar darbuotojai.
11.10.4. Per 5 (penkias) darbo dienas nuo pirkimo sutarties pasirašymo dienos, bet ne vėliau kaip iki darbų pradžios Rangovas privalo raštu pranešti jam žinomų ir su Užsakovu suderintų subrangovų pavadinimus, kontaktinius duomenis ir jų atstovus (taikoma tuo atveju, jeigu ir kiek tokia informacija nebuvo pateikta Rangovo pasiūlyme konkursui). Rangovas privalo iš anksto informuoti apie subrangovų ir jų kontaktinės informacijos pasikeitimus visu pirkimo sutarties vykdymo metu.
11.10.5. Rangovas, laikydamasis konkurso sąlygų (pirkimo sutarties) 11.10.4 ir 11.10.8 papunkčiuose nustatytos tvarkos ir sąlygų, privalo iš anksto informuoti ir su Užsakovu suderinti naujus subrangovus, kuriuos jis ketina pasitelkti pirkimo sutarties vykdymo eigoje.
11.10.6. Konkurso pasiūlyme nurodyti šie subrangovai, kurių pajėgumais Rangovas rėmėsi, siekdamas atitikti konkurso sąlygose ir (ar) teisės aktuose nustatytus kvalifikacinius reikalavimus: [...]. 
11.10.7. Pirkimo sutarties vykdymo metu, kai subrangovai netinkamai vykdo įsipareigojimus, dėl objektyvių priežasčių (pavyzdžiui, subrangovui atsisakius atlikti darbus, nutrūkus teisiniams santykiams su Rangovu ir pan.) nebegali atlikti visų ar dalies darbų, taip pat tuo atveju, kai subrangovai nepajėgūs vykdyti įsipareigojimų dėl iškeltos bankroto bylos, pradėtos likvidavimo procedūros ir pan. padėties, Rangovas gali pakeisti subrangovus tik gavęs raštišką Užsakovo sutikimą ir užtikrindamas, kad pakeisti subrangovai bus ne žemesnės kvalifikacijos ir ne mažesnės patirties, kaip subrangovai, nurodyti pasiūlyme. 
11.10.8. Norėdamas pakeisti esamą subrangovą, kurio pajėgumais Rangovas rėmėsi dalyvaudamas konkurse, arba pasitelkti naują subrangovą darbams, kuriems atlikti konkurso sąlygose nustatyti kvalifikaciniai reikalavimai ir atitikimą kuriems Rangovas grindė savo turima kvalifikacija, Rangovas privalo tam iš anksto pateikti Užsakovui motyvuotą prašymą ir gauti Užsakovo sutikimą raštu. Kartu su prašymu Rangovas privalo pateikti dokumentus, pagrindžiančius tai, kad:
11.10.8.1. norimas pasitelkti naujas subrangovas atitinka konkurso sąlygose nustatytus kvalifikacinius reikalavimus (jeigu tokie nustatyti);
11.10.8.2. egzistuoja šiame papunktyje nurodytos objektyvios priežastys, dėl kurių kilo būtinybė pakeisti esamą subrangovą arba pasitelkti naują subrangovą;
11.10.8.3. nėra norimo pasitelkti subrangovo pašalinimo pagrindų. Jeigu subrangovo, kurio pašalinimo pagrindų nebuvimas buvo tikrinamas, padėtis atitinka bent vieną konkurso sąlygose nustatytą (jeigu nustatyta) pašalinimo pagrindą, toks subrangovas per Užsakovo nustatytą terminą turi būti pakeistas reikalavimus atitinkančiu subrangovu. Pašalinimo pagrindų nebuvimas tikrinamas tuo atveju, jeigu tai numatyta konkurso sąlygose.
11.10.9. Užsakovas turi teisę netenkinti Rangovo prašymo pakeisti esamą subrangovą ar pasitelkti naują subrangovą bet kuriuo atveju, jeigu nustatoma, kad ketinamas pasitelkti subrangovas (jo darbuotojai) neturi konkurso sąlygose nustatytos kvalifikacijos ir (ar) neturi teisės vykdyti atitinkamą veiklą. Užsakovui reikalaujant, Rangovas privalo pateikti dokumentus, patvirtinančius, kad ketinamas pasitelkti subrangovas turi reikiamą kvalifikaciją ir (ar) teisę vykdyti atitinkamą veiklą. 
11.10.10. Jeigu nustatoma, kad subrangovas, kurio pajėgumais Rangovas rėmėsi, netenkina jam keliamų kvalifikacijos reikalavimų arba jo padėtis atitinka bent vieną nustatytą (jeigu buvo nustatyta) pašalinimo pagrindą, Užsakovas bet kuriuo pirkimo sutarties vykdymo metu taip pat turi teisę reikalauti, kad Rangovas tokį subrangovą pakeistų reikalavimus atitinkančiu subrangovu.
11.10.11. Užsakovui davus rašytinį sutikimą, subrangovų papildymas ar pakeitimas nėra forminami atskiru šalių rašytiniu susitarimu.
11.10.12. Rangovas atsako už savo subrangovų, jų ekspertų, atstovų ir darbuotojų veiksmus, įsipareigojimų nevykdymą bei aplaidumą taip, lyg šiuos veiksmus atliktų ar įsipareigojimų nevykdytų, ar aplaidus būtų jis pats ar jo ekspertai, atstovai ar darbuotojai.
11.10.13. Subrangovo (-ų) keitimo tvarkos pažeidimas yra laikomas esminiu pirkimo sutarties pažeidimu.
11.11. Atsakingų specialistų keitimo tvarka
[bookmark: _Hlk520725462]11.11.1. Rangovas pirkimo sutarties galiojimo metu, suderinęs su Užsakovu (pateikus už pirkimo sutarties įvykdymą atsakingo (-ų) specialisto (-ų) keitimo reikalingumo priežastį) bei gavęs jo rašytinį sutikimą, gali keisti už pirkimo sutarties įvykdymą atsakingus specialistus, įskaitant darbų vadovą, nurodytą Rangovo konkurso pasiūlyme.
11.11.2. Už pirkimo sutarties įvykdymą atsakingo specialisto keitimas galimas tik esant vienai iš šių priežasčių:
11.11.2.1. Rangovo iniciatyva dėl objektyvių priežasčių (atostogų, ligos, traumos, nutrūkus darbo santykiams);
1.11.2.2. Užsakovo iniciatyva, jei Užsakovas pagrįstai yra nepatenkintas Rangovo pirkimo sutarties vykdymui paskirto specialisto (-ų) darbu, raštu pateikus prašymą pakeisti specialistą, nurodant motyvus.
11.11.3. Norėdamas pakeisti atsakingą specialistą, Rangovas privalo pateikti Užsakovui:
11.11.3.1. pagrįstą prašymą, pridedant jį pagrindžiančius dokumentus;
11.11.3.2. naujo už pirkimo sutarties įvykdymą atsakingo specialisto dokumentus, įrodančius, kad jo kvalifikacija atitinka konkurso sąlygose nustatytus minimalius kvalifikacijos reikalavimus, keliamus už pirkimo sutarties įvykdymą atsakingiems specialistams.
11.12. Šalių atsakomybė:
11.12.1. Šalių atsakomybė yra nustatoma pagal Lietuvos Respublikoje galiojančius teisės aktus ir pirkimo sutartį. Šalys įsipareigoja tinkamai vykdyti sutartyje prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos šalies prisiimtų įsipareigojimų įvykdymą.
11.12.2. Jeigu Užsakovas nesilaiko konkurso sąlygų 11.7.3 papunktyje nustatyto tinkamai atliktų ir priimtų darbų apmokėjimo termino ir jeigu nėra 11.7.4 papunktyje nurodytų aplinkybių, Rangovui pareikalavus, už kiekvieną pavėluotą dieną moka 0,02 % dydžio delspinigius nuo neapmokėtos sumos be PVM.
11.12.3. Jeigu Rangovas nesilaiko konkurso sąlygų 11.4.2 papunktyje nurodyto darbų atlikimo termino, Užsakovui pareikalavus, moka 0,02 % dydžio delspinigius nuo pradinės sutarties vertės be PVM už kiekvieną pavėluotą  dieną.
11.12.4. Jeigu Rangovas nesilaiko konkurso sąlygų  11.5.1 ir (ar) 11.8.2 papunkčiuose nurodytų atliktų darbų trūkumų ir (ar) defektų pašalinimo terminų, jis moka 1 % dydžio delspinigius nuo pradinės sutarties vertės be PVM už kiekvieną pavėluotą dieną.
11.12.5. Jeigu Rangovas (jo subrangovai ar nuo jo priklausantys tretieji asmenys), vykdydamas pirkimo sutartyje nustatytas prievoles pažeidžia darbuotojų saugos teisės aktų reikalavimus ir (ar) neužtikrina, kad statybvietėje nebūtų neblaivių ar apsvaigusių nuo psichoaktyvių medžiagų asmenų, už kuriuos jis atsako, Rangovas, Užsakovo reikalavimu, moka 500,00 Eur (penkių šimtų eurų) baudą už kiekvieną atvejį;
11.12.6. Rangovas įsipareigoja atlyginti Užsakovui tiesioginius nuostolius, jei Rangovas, jo darbuotojai ir kiti asmenys, susiję su Rangovu, nesilaikytų Lietuvos Respublikos įstatymų ir kitų teisės aktų arba pirkimo sutarties reikalavimų dėl to Užsakovui būtų pateikti kokie nors reikalavimai ar pradėti procesiniai veiksmai, ar Užsakovas patirtų žalą;
11.12.7. Priskaičiuoti Rangovo delspinigiai ir baudos gali būti išskaičiuoti iš Rangovui mokėtinų sumų.
11.12.8. Pirkimo sutartyje numatyta atsakomybė už sutarties pažeidimus Rangovui gali būti netaikoma, jeigu Rangovas nėra atsakingas už šiuos pažeidimus nulėmusias priežastis ir jų negalėjo kontroliuoti (pvz., dėl Užsakovo veiksmų, trečiojo asmens veiksmų, valstybės institucijų veiksmų ir kt.).
11.12.9. Delspinigių ir baudų sumokėjimas neatleidžia šalių nuo pareigos atlyginti tiesioginius nuostolius, kiek jų nepadengia netesybos, ir nuo pirkimo sutarties įsipareigojimų vykdymo, kai praleidžiamas prievolės įvykdymo terminas.
11.12.10. Jei šalis negali vykdyti savo įsipareigojimų dėl nenugalimos jėgos (force majeure) aplinkybių, kurios nurodytos Civiliniame kodekse ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“, ji nedelsdama praneša raštu arba žodžiu kitai šaliai. Tokiu atveju pirkimo sutartyje nurodytų šalių įsipareigojimų vykdymas derinamas atskiru rašytiniu šalių susitarimu. Laiku nepranešusi, įsipareigojimų pagal pirkimo sutartį nevykdanti šalis tampa atsakinga už nuostolių, kurių priešingu atveju būtų buvę išvengta, atlyginimą.
11.13. Sutarties galiojimas, pažeidimas ir nutraukimas:
11.13.1. Pirkimo sutartis įsigalioja šalims ją pasirašius ir Rangovui pateikus pirkimo sutarties įvykdymo užtikrinimo banko garantiją ar draudimo kompanijos laidavimo raštą, statinio remonto darbų ir civilinės atsakomybės draudimą patvirtinančius dokumentus ir galioja 6 (šešis) mėnesius su galimybe pirkimo sutartį pratęsti 3 (trijų) mėnesių laikotarpiui.
[bookmark: _GoBack]11.13.2. Pirkimo sutartis, nesant šalių kaltės, gali būti nutraukta rašytiniu šalių susitarimu. Užsakovas, nesikreipdamas į teismą ir nemokėdamas netesybų, gali vienašališkai nutraukti pirkimo sutartį, įspėjęs Rangovą prieš 20 (dvidešimt) dienų, vadovaudamasis Viešųjų pirkimų įstatymo 90 straipsnyje nustatytais pagrindais ir tvarka.
11.13.3. Jeigu šalis nevykdo ar netinkamai vykdo savo įsipareigojimus pagal pirkimo sutartį, ji pažeidžia pirkimo sutartį. Vienai šaliai pažeidus pirkimo sutartį, kita šalis turi teisę naudotis bet kokiais teisėtais savo teisių gynimo būdais, įskaitant, bet neapsiribojant:
11.13.3.1. reikalauti kitos pirkimo sutarties šalies tinkamai vykdyti sutartinius įsipareigojimus;
11.13.3.2. reikalauti atlyginti tiesioginius nuostolius;
11.13.3.3. reikalauti sumokėti pirkimo sutartyje nustatytas netesybas (delspinigius / baudas) ir atlyginti tiesioginius nuostolius;
11.13.3.4. nutraukti pirkimo sutartį konkurso sąlygų 11.13.4 arba 11.13.6 papunktyje nustatyta tvarka.
11.13.4. Užsakovas, nesikreipdama į teismą ir nemokėdama netesybų, gali vienašališkai nutraukti pirkimo sutartį, raštu įspėjęs Rangovą prieš 14 (keturiolika) kalendorinių dienų iki numatomos sutarties nutraukimo dienos, jeigu:
[bookmark: _Hlk520726382]11.13.4.1. Rangovas ne dėl Užsakovo kaltės arba nenugalimos jėgos aplinkybių iš esmės pažeidžia savo sutartinius įsipareigojimus ir nepradeda jų tinkamai vykdyti per pagrįstą laiką, nepaisydamas Užsakovo raštu pateikto įspėjimo;
11.13.4.2. Rangovas ne dėl Užsakovo kaltės arba nenugalimos jėgos aplinkybių per ilgiau kaip 10 (dešimt) darbo dienų nepašalina trūkumų ir (ar) defektų, kai darbų kokybė neatitinka pirkimo sutartyje nustatytų reikalavimų;
11.13.4.3. Rangovas perleidžia pirkimo sutarties vykdymą tretiesiems asmenims be rašytinio Užsakovo sutikimo arba pažeidžia konkurso sąlygų 11.10 papunkčio reikalavimus;
11.13.4.4. pagal konkurso sąlygų 11.12.3-11.12.5 papunkčius apskaičiuoti delspinigiai ir (arba) baudos viršija 2 % nuo pirkimo sutarties vertės;
11.13.4.5. Rangovas pažeidžia sutartinius įsipareigojimus, kuriuos šalys pirkimo sutartyje nurodytais atvejais susitaria laikyti esminiais pirkimo sutarties pažeidimais, ar yra kitos aplinkybės, numatytos Civilinio kodekso 6.217 straipsnyje;
11.13.4.6. pirkimo sutarties vykdymo metu paaiškėja, kad Rangovas ar jo atliekami darbai nėra patikimi ir (ar) kelia grėsmę nacionaliniam saugumui;
11.13.4.7. Rangovas nepateikia naujo pirkimo sutarties įvykdymo užtikrinimo 11.9.2, 11.9.5 papunkčiuose nustatytais atvejais ir (ar), naujos nurodytos draudimo sutarties konkurso sąlygų  11.9.11 papunktyje numatytais atvejais;
11.13.4.8. Rangovas nepateikia banko garantijos ar draudimo kompanijos laidavimo rašto, kuriuo užtikrinamas garantinio laikotarpio prievolių įvykdymas pagal pasirašytą pirkimo sutartį;
11.13.4.9. Rangovas bankrutuoja, yra likviduojamas, sustabdo savo ūkinę veiklą arba kai pagal teisės aktuose nustatytą tvarką susidaro analogiška situacija;
11.13.5. Pažeidimus, nurodytus 11.13.4.1–11.13.4.8 papunkčiuose, šalys susitaria laikyti esminiais sutarties pažeidimais, nepriklausomai nuo to, ar šiais pagrindais sutartis nutraukiama, ar ne.
11.13.6. Rangovas, nesikreipdamas į teismą ir nemokėdamas netesybų, gali vienašališkai nutraukti pirkimo sutartį, raštu įspėjęs Užsakovą prieš 14 (keturiolika) dienų, jeigu Užsakovas ne dėl Rangovo kaltės arba nenugalimos jėgos aplinkybių iš esmės pažeidė pirkimo sutartį, t. y. vėluoja atlikti mokėjimą arba vykdyti kitą sutartinį įsipareigojimą daugiau kaip 30 (trisdešimt) dienų ir jeigu Rangovas apie vėlavimą bent kartą raštu pranešė Užsakovui.
11.13.7. Sutarties nevykdymo ar netinkamo įvykdymo bauda – 10 % nuo pradinės sutarties vertės.
11.13.8. Jei pirkimo sutartis nutraukiama Užsakovo iniciatyva dėl Rangovo kaltės, Užsakovo patirti tiesioginiai nuostoliai ar išlaidos gali būti išieškomi išskaičiuojant juos iš Rangovui mokėtinų sumų. Jei pirkimo sutartis nutraukiama Rangovo iniciatyva dėl Užsakovo kaltės, Užsakovas turi atlyginti pirkimo sutarties sąlygų nevykdymu Rangovui jo patirtus tiesioginius nuostolius.
11.13.9. Užsakovas po pirkimo sutarties nutraukimo turi kiek galima greičiau patvirtinti atliktų darbų vertę. Taip pat parengiama ataskaita apie pirkimo sutarties nutraukimo dieną esančią Rangovo skolą perkančiajai organizacijai ir Užsakovo skolą Rangovui.
11.13.10. Nutraukus pirkimo sutartį ar jai pasibaigus kitais pagrindais, lieka galioti pirkimo sutarties nuostatos, susijusios su atsakomybe, garantiniais, konfidencialumo, asmens duomenų apsaugos įsipareigojimais bei atsiskaitymais tarp šalių pagal pirkimo sutartį, taip pat visos kitos pirkimo sutarties nuostatos, kurios, kaip aiškiai nurodyta, išlieka galioti pasibaigus pirkimo sutarčiai arba turi išlikti galioti, kad būtų visiškai įvykdyta pirkimo sutartis.
11.14. Konfidencialumo įsipareigojimai ir asmens duomenų tvarkymas.
11.14.1. Rangovas visus dokumentus ir informaciją, gautą pagal pirkimo sutartį, laiko konfidencialia ir be išankstinio rašytinio Užsakovo leidimo neskelbia ir neatskleidžia, išskyrus atvejus, kai tai būtina vykdant pirkimo sutartį arba to reikalaujama Lietuvos Respublikos įstatymų nustatyta tvarka. Jei nesutariama, ar būtina skelbti ar atskleisti kokius nors duomenis, galutinį sprendimą priima Užsakovas.
11.14.2. Šalys, kaip duomenų valdytojos, vadovaudamosi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), pirkimo sutarties vykdymo tikslu gali tvarkyti viena kitos darbuotojų ir (ar) subtiekėjų darbuotojų ar kitų fizinių asmenų, pasitelkiamų pirkimo sutarčiai vykdyti, (toliau – Duomenų subjektai) asmens duomenis, būtinus pagal viešųjų pirkimų ir civilinius teisinius santykius reglamentuojančių teisės aktų reikalavimus (vardas, pavardė; kontaktiniai duomenys (darbo telefono numeris, darbo elektroninio pašto adresas, darbovietės adresas); užimamos pareigos; įgaliojimų (atstovavimo) duomenys; su kvalifikacija susiję duomenys; Šalių vardu ir interesais vykdomas susirašinėjimas, ar kiti duomenys, suformuojami pirkimo sutarties vykdymo metu).
11.14.3. Šalys asmens duomenis saugo ne ilgiau kaip 10 (dešimt) metų pasibaigus pirkimo sutarčiai. Nebereikalingi asmens duomenys sunaikinami. 
11.14.4. Šalys pirkimo sutarties pagrindu tvarkomus asmens duomenis gali teikti Viešųjų pirkimų tarnybai, Centrinei viešųjų pirkimų informacinei sistemai, teismams, kitoms valstybės institucijoms ir kitiems duomenų gavėjams, teisės aktų nustatyta tvarka turintiems teisę gauti asmens duomenis iš Šalių.
11.14.5. Duomenų subjektai Šalies (-ių) nustatyta tvarka turi teisę susipažinti su pirkimo sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, teisę nesutikti, kad duomenys būtų tvarkomi, teisę į duomenų perkeliamumą. Jeigu duomenys tvarkomi pažeidžiant teisės aktų reikalavimus – pateikti skundą kompetentingai priežiūros institucijai.
11.14.6. Šalis, prieš perduodama asmens duomenis kitai šaliai pirkimo sutarties sudarymo ir (ar) vykdymo tikslu, įsipareigoja apie tai informuoti fizinius asmenis, kurių asmens duomenys bus perduodami.
11.15. Ginčų sprendimas.

11.15.1. Visi ginčai tarp šalių dėl pirkimo sutarties vykdymo sprendžiami tarpusavio derybomis. Jeigu tokiu būdu nepavyksta ginčų išspręsti per 1 (vieną) mėnesį nuo vienos iš sutarties šalių rašytinio siūlymo ginčą spręsti tarpusavio derybomis išsiuntimo kitai šaliai dienos, ginčai sprendžiami Lietuvos Respublikos teismuose Lietuvos Respublikos teisės aktų nustatyta tvarka.
Konkurso sąlygų 1 priedas

	Subtiekėjo (-ų) ar subteikėjo  (‑ų) adresas (-ai) 
	

	Įsipareigojimai kuriems ketinama pasitelkti subtiekėją (-us) ar subteikėją (-us)
	

	Pirkimo sutarties dalis (procentais), kuriai ketinama pasitelkti subtiekėją (-us) ar subteikėją (-us)
	


/Pastaba. Pildoma, jei tiekėjas ketina pasitelkti subtiekėją (-us) ar subteikėją (-us) pirkimo sutarties vykdymui:
1. Šiuo pasiūlymu pažymime, kad sutinkame su visomis pirkimo sąlygomis, nustatytomis Seimo rūmų patalpų paprastojo remonto darbų pirkimo atviro (supaprastinto) konkurso skelbime, paskelbtame 2025 m. ...............................  d. CVP IS priemonėmis ir šio konkurso sąlygose (reikalavimuose, techninėje specifikacijoje, Europos reikalų komiteto salės paprastojo remonto projekte, sąlygų patikslinimuose, paaiškinimuose ir kt.). 
2. Pateikdami pasiūlymą CVP IS priemonėmis, patvirtiname, kad dokumentų skaitmeninės kopijos ir elektroninėmis priemonėmis pateikti duomenys yra tikri.
3. Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame, kad pirkimo sutartį vykdys tik tokią teisę turintys asmenys.
4. Patvirtiname, kad darbus atliksime vadovaudamiesi Civiliniu kodeksu, kitais teisės aktais ir pagal konkurso sąlygose nurodytas pirkimo sutarties sąlygas, techninę specifikaciją ir Europos reikalų komiteto salės paprastojo remonto projektą.
5. Siūlomi Seimo rūmų patalpų paprastojo remonto darbai visiškai atitinka pirkimo dokumentuose nurodytus techninius reikalavimus ir jų įkainiai yra pateikti 4 priedo kainų lentelėje.
6. Šiame pasiūlyme yra pateikta ir konfidenciali informacija*:
	Eil.
Nr.
	Pateikto dokumento pavadinimas
	Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)
	Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)

	
	...
	
	


* Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali informacija yra informacija, nurodyta Viešųjų pirkimų įstatymo 20 straipsnio 2 dalyje.
Tiekėjui nenurodžius, kokia informacija yra konfidenciali, laikoma, kad tiekėjo pasiūlyme konfidencialios informacijos nėra. Vadovaujantis Viešųjų pirkimų įstatymo 86 straipsnio 9 dalimi, perkančioji organizacija įpareigota viešinti laimėjusio dalyvio pasiūlymą ir sudarytą sutartį, išskyrus nurodytą konfidencialią informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai).

7. Pasiūlymas galioja 90 dienų.

8. Kartu su pasiūlymu pateikiami šie dokumentai:
	Eil. Nr.
	Pateiktų dokumentų pavadinimas
	Dokumento puslapių skaičius

	1.
	
	

	2.
	
	

	3...
	
	



	
	
	
	
	
	

	(Tiekėjo arba jo įgalioto asmens pareigų pavadinimas*)
	
	(Parašas*) 
	
	(Vardas ir pavardė*) 
	


*Pasirašoma fiziniu ar elektroniniu parašu. 
Konkurso sąlygų 2 priedas

EUROPOS BENDROJO VIEŠŲJŲ PIRKIMŲ DOKUMENTO (EBVPD) FORMA

(pateikiama atskiruose pdf.pdf ir xml.xml failuose)

Konkurso sąlygų 3 priedas

SEIMO RŪMŲ PATALPŲ PAPRASTOJO REMONTO DARBŲ TECHNINĖ SPECIFIKACIJA


I. BENDRA INFORMACIJA 
	1.1.
	UŽSAKOVAS
	Lietuvos Respublikos Seimo kanceliarija

	1.2.
	Statinio pavadinimas, adresas
	Seimo I, II, III rūmai Gedimino pr. 53, Vilnius, Seimo IV rūmai Gynėjų g. 8, Vilnius

	1.3.
	Statinių statusas
	Pastatai - kultūros paveldo teritorijoje, Vilniaus miesto istorinėje dalyje, Naujamiestyje (kodas 33653)

	1.4.
	Statinių kategorija
	Ypatingas statinys

	1.5.
	Statinių paskirtis
	Administracinis

	1.6
	Statinių apibūdinimas
	Pastato, unikalus Nr. 1098-4002-5010, statybos metai 1984 m., žymėjimas plane 1B4p.  Bendras pastato plotas – 9717,37 m², užstatytas plotas – 2597,00 m², tūris – 478820m³.
Pastato , unikalus Nr. 1098-4002-5024, statybos metai 1979 m., žymėjimas plane 2B4p. Bendras pastato plotas – 8734,53 m², užstatytas plotas – 366,61 m², tūris – 4616 m³.
Pastato , unikalus Nr. 1098-4002-5030, statybos metai 1980 m., žymėjimas plane 3B8p. Bendras pastato plotas – 8623,94 m², užstatytas plotas – 2881,00 m², tūris – 36918 m³.
Pastato , unikalus Nr. 4400-0797-9402, statybos metai 2006 m., žymėjimas plane 3B7/t. Bendras pastato plotas – 2154,36 m², užstatytas plotas – 359 m², tūris – 9673 m³.

	1.7.
	Statybos rūšis
	Paprastasis remontas



II. PAPRASTOJO REMONTO DARBŲ TRUKMĖ
	Eil. Nr.
	Pavadinimas
	Reikalavimai

	2.1.
	Remontuojamų patalpų skaičius
	29 patalpos, esančios Seimo I, II, III, IV rūmuose.

	2.2.
	Numatoma sutarties trukmė
	6 (šeši) mėnesiai, su galimybe pirkimo sutartį pratęsti 3 (trijų) mėnesių laikotarpiui.

	2.3.
	Darbų atlikimo terminas
	Kiekvienos patalpos remonto terminas negali viršyti 30 (trisdešimt) dienų nuo užsakymo pateikimo dienos. Vienu metu preliminariai numatoma remontuoti iki 10 (dešimties) patalpų.



III. REIKALAVIMAI PAPRASTOJO REMONTO DARBAMS
	Eil. Nr.
	Pavadinimas
	Reikalavimai

	3.1.
	Taikoma teisė ir normatyviniai dokumentai
	Teisės aktai, kuriais vadovaujantis turi būti atliekami darbai:
1. Lietuvos Respublikos Statybos įstatymas;
2. Lietuvos Respublikos Nekilnojamojo kultūros paveldo apsaugos įstatymas;
3. Statybos techninis reglamentas STR 2.01.01(3):1999 „Esminiai statinio reikalavimai. „Higiena, sveikata, aplinkos apsauga“, patvirtintas Lietuvos Respublikos aplinkos ministro 1999 m. gruodžio 27 d. įsakymu Nr. 420 „Dėl reglamento STR 2.01.01(3):1999 „Esminiai statinio reikalavimai. Higiena, sveikata, aplinkos apsauga“ patvirtinimo“;
4. Statybos techninis reglamentas STR 1.06.01:2016 „Statybos darbai. Statinio statybos priežiūra“, patvirtintas Lietuvos Respublikos aplinkos ministro 2016 m. gruodžio 2 d. įsakymu Nr. D1-848 ,,Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo;
5. Statybos techninis reglamentas STR 1.01.08:2002 „Statinio statybos rūšys“, patvirtintas Lietuvos Respublikos aplinkos ministro 2002 m. gruodžio 5 d. įsakymu Nr. 622 ,,Dėl statybos techninio reglamento STR 1.01.08:2002 „Statinio statybos rūšys“ patvirtinimo“,
6. Kiti teisės aktai, reglamentuojantys statybos darbus, darbus ypatingos kategorijos statiniuose ir Nekilnojamųjų kultūros vertybių objektuose, teritorijoje arba jų apsaugos zonoje.

	3.2.
	Bendrieji reikalavimai medžiagoms ir darbams
	Rangovo įsigytos ir naudojamos paprastojo remonto darbams atlikti medžiagos, gaminiai ir įrenginiai turi atitikti nurodytus gamintojo dokumentacijoje reikalavimus, turi būti nauji ir gamintojo pakuotėje. Visoms statybinėms medžiagoms, gaminiams ir įrenginiams turi būti pateiktos eksploatacinių savybių deklaracijos vadovaujantis reglamentuojamų statybos produktų sąrašu, patvirtintu Lietuvos Respublikos aplinkos ministro 2022 m. sausio 24 d. įsakymu Nr. D1-15 „Dėl reglamentuojamų statybos produktų sąrašo patvirtinimo“, statybos techniniu reglamentu STR 1.01.04:2015 ,,Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtintu Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 ,,Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“.
Visi darbai turi būti atliekami pagal gamintojo dokumentacijoje ir gamintojo pateiktas instrukcijas bei taikant tinkamus darbo metodus ir naudingą gamybinę patirtį. 
Statybos darbų vadovas turi užtikrinti saugų darbą, aplinkos apsaugą, tinkamas darbo sąlygas statybvietėje, taip pat gretimos aplinkos ir šalia dirbančių bei esančių žmonių apsaugą nuo remonto darbų keliamų neigiamų veiksnių.
Darbai turi būti atlikti iki galo, suremontuotos pastato patalpos turi būti tinkamos tolesnei eksploatacijai. Po remonto darbų neturi pablogėti kitų pastato dalių ar teritorijos elementų eksploatacinės savybės.
Visiems, techninėje specifikacijoje nurodytiems darbams, privalo būti įvertintos visos jiems tinkamai atlikti reikalingos medžiagos (tame tarpe ir papildomos), gaminiai, įrenginiai ir darbo jėgos resursai.

	3.3.
	Reikalavimai paprastojo remonto darbams
	1. Laiku ir kokybiškai atlikti Seimo rūmų patalpų paprastojo remonto darbus, atitinkančius techninėje specifikacijoje nustatytus reikalavimus.
2. Darbus atlikti naudojant savo priemones, medžiagas ir įrangą. 
3. Darbų metu susidariusias atliekas utilizuoti savo lėšomis ir pajėgomis;
4. Visų atliekamų darbų laiką ir apimtis susiderinti su Užsakovu, nes remontas bus vykdomas veikiančioje įstaigoje.
5. Užtikrinti kitų pastato patalpų apsaugą nuo purvo ir statybinių dulkių.

	3.4.
	Garantija
	Atlikti darbai priimami ir priėmimo dokumentai įforminami Lietuvos Respublikos galiojančių teisės aktų nustatyta tvarka ir pagal sudarytos pirkimo sutarties sąlygas. Garantijos terminai pradedami skaičiuoti nuo Darbų perdavimo-priėmimo akto pasirašymo dienos. Darbams taikomas garantijos terminas ne trumpesnis nei nurodyti Civilinio kodekso 6.698 straipsnio 1 dalyje.

	3.5.
	Aplinkosaugos reikalavimai
	Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.3 papunkčiu: nėra produktų sąraše, bet perkamai paslaugai ar darbui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais.



4. Seimo I-IV rūmų patalpų paprastojo remonto darbų kiekių žiniaraštis:
	Eil. Nr.
	Statybos darbų aprašymai
	Mato vnt.
	Preliminarus, kiekis

	
	
	
	

	Kabinetų remontas

	1
	Sienų vidinių paviršių pagrindo gruntavimas sukibimą gerinančiais gruntais voleliu
	m2
	1570,00

	2
	Sienų vidinių paviršių dažymas emulsiniais dažais, kai vienas sluoksnis, voleliu
	m2
	1570,00

	3
	Sienų vidinių paviršių dažymas emulsiniais dažais, kai antrasis arba kartotinis sluoksnis, voleliu
	m2
	1570,00

	4
	Sienų vidinių paviršių glaistymas lateksiniais arba polimeriniais glaistais, 1 mm storio sluoksniu, pirmasis
	m2
	96,00

	5
	Pertvaros visuomeniniuose pastatuose, tvirtinant gipso kartono lakštus plieno karkase iš abiejų pusių dviem sluoksniais, izoliuojant.
	m2
	31,02

	6
	Parketo grindų dangų  šlifavimas ir lakavimas du kartus
	m2
	125,88

	7
	Kiliminių grindų dangų įrengimas (ritininio kilimo)
	m2
	153,18

	8
	Grindjuosčių tvirtinimas kiliminių dangų grindims
	m
	124

	9
	Pakabinamų lubų iš plokščių išardymas
	m2
	153,18

	10
	Lubų paviršių aptaisymas akustinėmis Amstrong tipo plokštėmis, tvirtinant prie esamo įrengto metalinio karkaso
	m2
	153,18

	Seimo I rūmų apsaugos posto remontas

	11
	Grindų dangos išardymas rankiniu būdu
	m2
	21,0

	12
	Grindų šiltinamųjų (garso) izoliacijų įrengimas, naudojant izoliacines plokštes
	m2
	21,00

	13
	Plėvelinės izoliacijos įrengimas, naudojant garo izoliacinę plėvelę
	m2
	21,00

	14
	Grindų išlyginamųjų sluoksnių įrengimas, naudojant sausus mišinius
	m2
	21,00

	15
	Grindų cementinių išlyginamųjų sluoksnių armavimas tinklais  
	t
	0,2

	16
	Grindų išlyginamųjų sluoksnių paviršiaus užtrynimas - glaistymas
	m2
	21,00

	17
	Kabeliu šildomų grindų įrengimas, klojant termoizoliacinį kabelį ir užliejant skiediniu (be grindų dangos ir valdymo prietaisų)
	m2
	21,00

	18
	Šildymo grindyse kabelių valdymo ir reguliavimo prietaiso (termostato su laidiniu sensoriumi) montavimas
	vnt.
	1,0

	19
	Vinilo grindų  dangos įrengimas
	m2
	21,00

	20
	Grindjuosčių tvirtinimas vinilo dangų grindims, 
	m
	20,0

	21
	Sienų šiltinimas mineralinės vatos plokšte, įrengiant metalinį karkasą (apšiltinant paviršius) (be pastolių)
	m2
	6,88

	22
	Sienų apdaila gipso kartono plokštėmis
	m2
	6,88

	23
	Sienų atskirų vietų iki 1 m2 ploto tinko remontas cemento-kalkių skiediniu  
	m2
	6,0

	24
	Anksčiau dažytų vidaus sienų gerasis dažymas emulsiniais dažais, nuvalant senus dažus ir glaistant
	m2
	70,18

	25
	Anksčiau dažytų lubų labai geras dažymas emulsiniais dažais, nuvalant senus dažus ir glaistant
	m2
	33,86

	26
	Sienų vidinių paviršių glaistymas organiniais arba akriliniais glaistais (pirmasis 1.00 mm  storio sluoksnis)
	m2
	26,88

	27
	Sienų vidinių paviršių glaistymas organiniais arba akriliniais glaistais (kartotinis 1.00 mm  storio sluoksnis)
	m2
	26,88

	28
	Plastikinės lauko durys (m2 bloko)
	m2
	5,0

	Europos reikalų komiteto salės remontas

	29
	Parketinių grindų išardymas, išardant lentų pagrindą
	m2
	105,52

	30
	Grindų dangos išardymas rankiniu būdu
	m2
	105,52

	31
	Pakabinamų lubų iš plokščių „Akmigran“ išardymas
	m2
	105,52

	32
	Grindų šiltinamųjų (garso) izoliacijų įrengimas, naudojant izoliacines plokštes, kai putų polistireno plokštės storis 100 mm
	m2
	105,52

	33
	Plėvelinės izoliacijos įrengimas
	m2
	105,52

	34
	Grindų išlyginamųjų sluoksnių įrengimas, naudojant sausus mišinius (sluoksnis 50 mm, negruntuojant pagrindo)
	m2
	105,52

	35
	Grindų cementinių išlyginamųjų sluoksnių armavimas tinklais 
	t
	0,5

	36
	Grindų išlyginamųjų sluoksnių paviršiaus užtrynimas - glaistymas
	m2
	105,52

	37
	Angos užtaisymas, tvirtinant gipso kartono lakštą plieno karkase
	m2
	0,5

	38
	Langų apdaila GKP (Blue) dviem sluoksniais
	m2
	51,78

	39
	Langų apdailos vidinių paviršių glaistymas ir šlifavimas 2 kartus
	m2
	51,78

	40
	Langų apdailos vidinių paviršių pagrindo gruntavimas giliai įsigeriančiais gruntais  voleliu
	m2
	51,78

	41
	Langų  apdailos vidinių paviršių dažymas emulsiniais dažais  dviem sluoksniais  voleliu
	m2
	51,78

	42
	Anksčiau dažytų sienų vandeniniais dažais nuvalymas, nuplaunant paviršių
	m2
	127,2

	43
	Sienų apdaila gipso kartono plokštėmis, užtaisant siūles bei aptaisant angokraščius
	m2
	85,46

	44
	Sienų labai geras glaistymas ir šlifavimas 2 kartus
	m2
	127,21

	45
	Sienų vidinių paviršių pagrindo gruntavimas giliai įsigeriančiais gruntais voleliu
	m2
	127,21

	46
	Sienų vidinių paviršių dažymas emulsiniais dažais vienu sluoksniu voleliu
	m2
	127,21

	47
	Sienų vidinių paviršių dažymas emulsiniais dažais  antru arba kartotiniu sluoksniu  voleliu
	m2
	127,21

	48
	Surenkamų segmentinių mineralinės vatos pakabinamų lubų su paslėpto profilio siūle (600x600 mm) įrengimas
	m2
	51,4

	49
	Erdvinių lubų nišų formavimas GK plokštėmis (blue), įrengiant metalinį karkasą, užtaisant ir glaistant siūles
	m2
	91,5

	50
	Lubų  aptaisytų gipso kartono plokštėmis pirmas glaistymas
	m2
	91,5

	51
	Lubų  aptaisytų gipso kartono plokštėmis kartotinis glaistymas
	m2
	91,5

	52
	Lubų paviršių dažymas emulsiniais dažais vienu sluoksniu voleliu
	m2
	91,5

	53
	Lubų paviršių dažymas emulsiniais dažais antru arba kartotiniu sluoksniu voleliu
	m2
	91,5

	54
	Durų staktų išėmimas iš mūro
	vnt.
	2,0

	55
	Aliuminio profilio dvivėrės, įstiklintos (stiklas grūdintas arba su apsaugine plėvele) durys, su automatiniais (nusileidžiančiais) slenksčiais
	m2
	3,15

	56
	Aliuminio profilio dvivėrės, įstiklintos (stiklas grūdintas arba su apsaugine plėvele) durys, su automatiniais (nusileidžiančiais) slenksčiais, durų pritraukiklis
	m2
	3,15

	57
	Kiliminių grindų dangų įrengimas , naudojant vienos spalvos kiliminę dangą
	m2
	105,52

	58
	Grindjuosčių tvirtinimas kiliminių dangų grindims
	m
	31,65

	59
	Statybinių šiukšlių išvežimas 10 km atstumu automobiliais-savivarčiais, pakraunant rankiniu būdu
	t
	43,0

	60
	Jungiklių, perjungiklių, rozečių demontavimas
	vnt.
	18,00

	61
	Vagų pramušimas mūrinėse sienose, pramušant rankiniu būdu  
	m
	20,00

	62
	Pogrindinių komunikacijos  kanalų montavimas
	m
	62,0

	63
	Grindinės komunikacinės dėžutės montavimas
	vnt.
	4,0

	64
	Lizdų ir vagų užtaisymas (tinkavimas), nutiesus apšvietimo tinklo laidus sienų paviršiuose  
	m
	20,00

	65
	Elektros instaliacijos laidų, kabelių iki 16 mm2 skerspjūvio ploto tiesimas  paruoštose vagose (po tinku)
	m
	158,00

	66
	Elektros ir TV instaliacijos prietaisų montavimas
	vnt.
	39,00

	67
	Vidaus apšvietimo LED šviestuvų montavimas pakabinamų lubų angose
	vnt.
	16,0

	68
	Pakabinamų šviestuvų montavimas
	vnt.
	16,0

	69
	Ištisinės LED (25W) juostelės ant aliuminio profilio šilumokaičio montavimas lubų nišose.
	m
	63,0




Konkurso sąlygų 5 priedas
	
(tiekėjo pavadinimas)

Lietuvos Respublikos Seimo kanceliarijai

NACIONALINIO SAUGUMO REIKALAVIMŲ ATITIKTIES DEKLARACIJA

[bookmark: part_0bf49b47971946ecbbec156f895bdd28][bookmark: part_ce0c1ec65cd04504a5c7e7a6019a52b2]20__ m._____________ d.______
__________________________
(Sudarymo vieta)
Aš, ______________________________________________________________________________ ,
(tiekėjo vadovo ar jo įgalioto asmens pareigų pavadinimas, vardas ir pavardė)
patvirtinu, kad mano vadovaujamas (-a) (atstovaujamas (-a))______________________________ ,
(tiekėjo pavadinimas)
dalyvaujantis Lietuvos Respublikos Seimo kanceliarijos vykdomame Seimo rūmų patalpų paprastojo remonto darbų pirkimo atvirame (supaprastintame) konkurse (pirkimo Nr. ________, pirkimo paskelbimo CVP IS data (________________), atitinka toliau nurodomus reikalavimus:
1. tiekėjas, jo subtiekėjas, ūkio subjektai, kurių pajėgumais tiekėjas remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys nėra, registruoti (fiziniai asmenys – nėra nuolat gyvenantys ir (arba) neturi šių valstybių pilietybių) Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose);
2. prekių (įskaitant jų sudedamąsias dalis, pakuotes) kilmė nėra iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų (Rusijos Federacijos, Baltarusijos Respublikos, Rusijos Federacijos aneksuoto Krymo, Moldovos Respublikos Vyriausybės nekontroliuojamos Padniestrės teritorijos ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijų).
3. tiekėjas, jo subtiekėjas, ūkio subjektas, kurio pajėgumais remiamasi, nevykdo veiklos Viešųjų pirkimų įstatymo 92 straipsnio 15 dalyje numatytame sąraše nurodytose valstybėse ar teritorijose (https://www.e-tar.lt/portal/lt/legalAct/35e281a0b0c711ec8d9390588bf2de65/asr (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose)) arba nėra ūkio subjektų grupės, kurios bet kuris narys vykdo veiklą šio įstatymo 92 straipsnio 15 dalyje numatytame sąraše nurodytose valstybėse ar teritorijose (https://www.e-tar.lt/portal/lt/legalAct/35e281a0b0c711ec8d9390588bf2de65/asr (Rusijos Federacijoje, Baltarusijos Respublikoje, Rusijos Federacijos aneksuotame Kryme, Moldovos Respublikos Vyriausybės nekontroliuojamoje Padniestrės teritorijoje ir (ar) Sakartvelo Vyriausybės nekontroliuojamos Abchazijos ir Pietų Osetijos teritorijose)), narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.

Patvirtinu, kad šie duomenys yra teisingi ir aktualūs pasiūlymo pateikimo dieną.

Suprantu, kad vadovaudamasi Viešųjų pirkimų įstatymo 45 straipsnio 5 dalimi, perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių atitiktį Viešųjų pirkimų įstatymo 45 straipsnio 21 dalies 1, 2, 3 ir 6 punktų, reikalavimams, jeigu tai būtina siekiant užtikrinti tinkamą pirkimo procedūros atlikimą.


    ____________________                ____________________                   ___________________
(pareigos)                                             (parašas)                                            (vardas ir pavardė)
